Rusiya Mərkəzi Asiyadakı hərbi bazaları Əfqanıstana verir? - 28.09.2021, Sputnik Azərbaycan\nRusiya Mərkəzi Asiyadakı hərbi bazaları Əfqanıstana verir?\n"Wall Street Journal" nəşri məlumat yaymışdı ki, Mark Milli Valeri Gerasimovla görüş zamanı ABŞ hərbçilərinin Mərkəzi Asiyada Rusiya bazalarından istifadə... 28.09.2021, Sputnik Azərbaycan\nBAKI, 28 sentyabr — Sputnik. Rusiya Prezidenti Vladimir Putinin mətbuat katibi Dmitri Peskov Əfqanıstandan çıxandan sonra ABŞ-ın Mərkəzi Asiyada Rusiya hərbi bazalarını istifadə etmək istəyi barədə yayılan məlumatları şərh etməkdən imtina edib. Bu barədə Sputnik Azərbaycan "RİA Novosti"-yə istinadən xəbər verir."Mən sizin sualınızı cavabsız qoyacağam", - deyə Peskov jurnalistin suallarını cavablandırarkən bildirib.Qeyd edək ki, daha əvvəl "Wall Street Journal" nəşri məlumat yaymışdı ki, ABŞ Silahlı Qüvvələrinin Baş Qərargah rəisi Mark Milli Rusiya Silahlı Qüvvələrinin Baş Qərargah rəisi Valeri Gerasimovla görüş zamanı ABŞ hərbçilərinin Mərkəzi Asiyada Rusiya bazalarından istifadə məsələsinin mümkünlüyünü müzakirə edib. Nəşr yazıb ki, Gerasimov Milliyə bu məsələ ilə bağlı bir söz verməyib.\nabş, hərbi baza\n"Wall Street Journal" nəşri məlumat yaymışdı ki, Mark Milli Valeri Gerasimovla görüş zamanı ABŞ hərbçilərinin Mərkəzi Asiyada Rusiya bazalarından istifadə məsələsinin mümkünlüyünü müzakirə edib.\nBAKI, 28 sentyabr — Sputnik. Rusiya Prezidenti Vladimir Putinin mətbuat katibi Dmitri Peskov Əfqanıstandan çıxandan sonra ABŞ-ın Mərkəzi Asiyada Rusiya hərbi bazalarını istifadə etmək istəyi barədə yayılan məlumatları şərh etməkdən imtina edib. Bu barədə Sputnik Azərbaycan "RİA Novosti"-yə istinadən xəbər verir.\n10 May, 13:27\n"Mən sizin sualınızı cavabsız qoyacağam", - deyə Peskov jurnalistin suallarını cavablandırarkən bildirib.\nQeyd edək ki, daha əvvəl "Wall Street Journal" nəşri məlumat yaymışdı ki, ABŞ Silahlı Qüvvələrinin Baş Qərargah rəisi Mark Milli Rusiya Silahlı Qüvvələrinin Baş Qərargah rəisi Valeri Gerasimovla görüş zamanı ABŞ hərbçilərinin Mərkəzi Asiyada Rusiya bazalarından istifadə məsələsinin mümkünlüyünü müzakirə edib. Nəşr yazıb ki, Gerasimov Milliyə bu məsələ ilə bağlı bir söz verməyib.


Satılır 2 otaqlı Yeni Tikili Azadlıq metrosu 8-ci mikrorayon Binəqədi rayonu Qiyməti 123000 manat\nElanın kodu: 911690\nTƏCİLİ QAZ+KUPÇA!!!Bakı şəh., Binəqədi r., 8mkr., Azadlıq m., Zirvə şadlıq sarayının yanında inşa edilmiş 20 mərtəbəli yeni tikili binanın 14cü mərtəbəsində yerləşən, ümumi sahəso 90kv.m olan 2 otaqlı mənzil təcili olaraq satılır!!! Qaz, su və işıq daimidir!!! Binanın ətrafında metro və avtobus dayanacaqları, restoranlar, marketlər, məktəb və bağçalar, bir sözlə bütün infrastruktur mövcüddur!!! Mənzil təcili satıldıqınnan bu qiymətə satılır!!! Ətraflı məlumat üçün buyurub zəng edə bilərsiniz!!!\nÜnvan: Bakı şəh., Binəqədi r., 8mkr., Azadlıq m.


Qalacıq kəndində Cümhuriyyətin 100 illik yubileyi qeyd olunub - Xəbərlər - İSMAYILLI RAYON Icra Hakimiyyəti\n24 may 2018-ci il tarixində İsmayıllı rayon T.Xanadanov adına Qalacıq kənd tam orta məktəbində Azərbaycan Xalq Cümhuriyyətinin 100 illiyi münasibətilə bayram tədbiri təşkil olunub.\nİlk olaraq məktəbin foesində “Cümhuriyyət ili”nə həsr olunmuş məktəblilərin əl işlərinin sərgisi nümayiş etdirilib. Daha sonra “Cümhuriyyəti İli”nin tədbirlər planına uyğun olaraq təşkil olunan tədbirdə İsmayıllı Rayon Təhsil Şöbəsinin, idarə və müəsisələrin əməkdaşları, kənd sakinləri və məktəb kollektivi iştirak edib.\nTədbiri giriş nitqi ilə açan məktəbin direktoru Rusan Qasımov Azərbaycan Xalq Cümhuriyyətinin yaradılmasının 100 illiyi münasibətilə tədbir iştirakçılarını təbrik edib. Azərbaycan Xalq Cümhuriyyəti haqqında ətraflı danışaraq cəmi 23 ay yaşamış Xalq Cümhuriyyəti hökumətinin qısa vaxt ərzində gördüyü işlərdən, həyata keçirdiyi tədbirlərdən, süqutunun səbəblərindən söz açıb. R.Qasımov qeyd edib ki, müsəlman Şərqində ilk parlament respublikası olan Cümhuriyyət milli dövlətçilik tariximizdə silinməz izlər qoyub, xalqımızın qəlbində azadlıq və istiqlal duyğularını gücləndirməklə, Azərbaycanın gələcək müstəqilliyi üçün etibarlı zəmin hazırlayıb.\nDaha sonra çıxış edən İsmayıllı Rayon Təhsil Şöbəsinin əməkdaşı, Respublikanın əməkdar müəllimi Şəfaqət Rəsulov Azərbaycan tarixinə, xüsusən də Cümhuriyyət tarixinə ən yüksək dəyərin ulu öndər Heydər Əliyev tərəfindən verildiyini vurğulayıb. Bildirib ki, 1991-ci ildə yenidən öz müstəqilliyini bərpa edən Respublikamız məhz Heydər Əliyevin səyi nəticəsində yeni inkişaf mərhələsinə qədəm qoyub. Bu gün onun layiqli davamçısı prezident İlham Əliyevin rəhbərliyi ilə Azərbaycan regionun ən qüdrətli dövlətinə çevrilib. Azərbaycan Xalq Cümhuriyyətinin yaranmasını xalqımızın azadlıq, müstəqilik ideyalarının reallaşması kimi dəyərləndirib. Azərbaycanın müstəqilliyinin qorunmasında və möhkəmlənməsində ümummilli lider Heydər Əliyevin xidmətlərindən bəhs edən natiq Ulu Öndərin siyasətinin hazırda Prezident İlham Əliyev tərəfindən uğurla davam etdirildiyini diqqətə çatdırıb. Vurğulayıb ki, dövlətimizin başçısının 2018-ci ili “Cümhuriyyəti İli” elan etməsi dövlətçilik tariximizə verilən ən böyük qiymətdir.\nDigər çıxış edənlər də tədbirin əhəmiyyətini xüsusi vurğulayıblar. Qeyd olunub ki, Azərbaycan Xalq Cümhuriyyətinin 100 illik yubileyi ilə bağlı nəinki ölkə daxilində, eləcə də bütün dünyada və aparıcı beynəlxalq qurumlar çərçivəsində müxtəlif mövzularda tədbirlər keçirili, kitablar nəşr olunur.\nSonda, məktəblilərin təqdimatında şeirlər və ədəbi-bədii kompozisiya, həmçinin Azərbaycan Xalq Cümhuriyyətinə həsr olunmuş videoçarx nümayiş etdirilib.


Aparıcılar Zaur və Günay Baxşəliyevlər cütlüyünün sosial şəbəkədə paylaşdıqları rəqsləri maraq doğurur. Z.Baxşəliyev bu rəqsin videosuna belə bir şərh yazıb: “Rəbiul axır ayının 15-ci günü gərəkdir ki, arvadı döyəsən”.\nP.S. Zaur bəy, əvvalla, arvadı döymək hər kişinin yox, nər kişinin işidir. İkincisi isə, atalar yaxşı deyib, “utanmasan, oynamağa nə var?”.\nTürkiyədə yaşayan azərbaycanlı aktrisa Nəsrin Cavadzadə seksual görünməkdən narahat olmadığını bildirərək deyib: “Qadın olaraq o qədər sıxışdırılırıq ki, haradasa hər saniyəmiz senzuradır. Bədən xətlərimiz var və bunu gizlətməyə məcbur edilirik”.\nP.S. Nəsrin xanımın sosial şəbəkələrdə geniş yayılmış, Türkiyədə və Nyu-York da çəkilmiş, az qala lüt olan şəkillərinə baxanda başa düşmək olmur ki, bu xanım bədəninin hansı xəttini gizlətməyə məcbur olur? Çəkilmiş lüt, ətçəbala şəkillərinə baxanda görürsən ki, bəli, 35 yaşı olan Nəsrin xanımın gizlətməyə məcbur edilən bircə xətti qalıb ki, bu gedişlə deyəsən onu da görəcəyik... Hələ nə yaşı var ki...\nXalq artisti Nazpəri Dostəliyevanın müğənni bacısı Zeynəb Dostəliyeva “5/5” verilişində qonaq olarkən deyib: “Məndən efirə çıxmaq üçün pul istəyirlər. Elə kanallar var ki, deyir ödənişlidir. Elə qiymət oxuyurlar ki... ora ancaq gündə bir sponsor tapan qızlar gələ bilər, biz yox”.\nP.S. Görəsən, buna Vergilər Nazirliyinin aidiyyəti qurumları baxırmı, xəbəri saytlarda oxuyurmu? Axı efirlərdən gözlərimizi yağır, qulaqlarımızı “mazol” edən müğənniciklərin gündə verilişlərə dəvət edilməsinin babat pula başa gəldiyini onsuz da hamı bilir. Bilinməyən odur ki, mağazalarda hansısa 1 manatlıq mal kassaya vurulmadığına görə mağaza sahibinin boğazına çökən vergi müfəttişləri milyonlarla manatın dövr etdiyi televiziyaları niyə görmürlər? Bu pullar kimlərin cibinə gedir? Bəlkə nəhayət, televiziyaların, hələ ki, şou proqramları redaksiyasına kassa aparatlarının qoyulmasının vaxtıdır? Bundan sonra istənilən müğənni dəqiqəsindən asılı olaraq pulunu ödəyib çıxsın efirə və sonra da başlasınlar “mazqimizi” xarab eləməyə. Eybi yox, dözərik ki, dövlətimizin büdcəsinə pul ödəyirlər. Auu, vergi müfəttişləri, eşdirsinizmi? Bəlkə qış yuxusundan ayılasınız?\nBritaniyalı fizik Stiven Xokinq Yer kürəsinin gələcəyi barədə belə bir proqnoz verib: “Yer planetində davam edən qlobal istiləşmə həyatı dözülməz edəcək və ultrayüksək temperatura görə planet “cəhənnəmə” çevriləcək”.\nP.S. Ağlına keçi bağlayım belə fizikin. Zalım oğlu zalım Yer kürəsi neçə illərdi müharibələrdən, münaqişələrdən, terrordan, raketlərin, bombaların atəşindən şəhərlər, kəndlər, qəsəbələr od tutub yanaraq cəhənnəmə çevrilib. Yer kürəsinin cəhənnəmə çevrildiyini indiyə qədər görə bilməyən belə alimi çay aşağı axıdım, çay yuxarı axtarım.\nRusiyanın xarici işlər naziri Sergey Lavrovun bu günlərdə Qarabağ problemini mərhələli həllinə tərəfdar olduğunu bildirməsi bizim bütün mətbuatda alqışlandı.\nP.S. Bu erməni əsilli nazir Sergey Lavrov ötən il Lider Tv-nin əməkdaşının sualına cavab olaraq bildirmişdi ki, “Qarabağ Azərbaycanın daxili işi deyil”. Bütünlüklə Qarabağın açarının Rusiyada olduğunu bilə-bilə, S.Lavrovun boğazdan yuxarı dediyi sözü bizimkilərin sevinclə alqışlaması, müzakirə etməsi C.Məmmədquluzadənin felyetonunda “Qubernator mənimlə danışdı, mənə “malades sobak” dedi sözlərinin sevincinə bənzəyir.\n“Ulduz” jurnalının baş redaktoru şair Qulu Ağsəs “Şərq”ə verdiyi müsahibədə Xəlil Rza Ulutürkə şər-böhtan atanlara cavab verərkən deyib: “...Mən özüm vətənpərvər şair olmasam da, bu yöndə yazılan şeirlərə soyuq yanaşmıram”.\nP.S. Mən başa düşə bilmirəm, necə yəni “vətənpərvər şair olmasam da?” Belə çıxır ki, Qulu Ağsəs adında şair öz vətənini sevmir? Doğulub, boya-başa çatdığı, suyunu içib, çörəyini yeyib, havasını udduğu vətəni sevib, ona şeir həsr etmək “zapadlo”dur? Fikirləşəndə ki, bu sözləri “Ulduz” kimi nüfuzlu bir ədəbi jurnalın baş redaktoru olan şair deyir, onda adamı iki qat dəhşət bürüyür. Sonra da mənə deyirlər ki, müasir dövr şairlərini niyə oxumursan? Vətənini sevməyən və bunu açıq etiraf edən bir şairin şeirlərini necə oxuya bilərəm?\nAMEA-nın Nəsimi adına Dilçilik İnstitutunun direktoru, filologiya elmləri doktoru, professor Möhsün Nağısoylu Azərbaycan dilçilik elminin inkişaf etdirilməsi məqsədilə bir çox hərflərin yerini başqa hərflərlə dəyişdirməyi, bəzi sözlərdə qoşa samitlərin, o cümlədən “y”ların birinin ixtisar edilməsini təklif edib.\nP.S. Prezident cənab İlham Əliyevin “Azərbaycan Respublikasının Dövlət Dil Komissiyası” nın tərkibini təsdiq etməsi porfessor Möhsün Nağısoylu kimi “dilçiləri” qış yuxusundan oyadaraq, bir böyrü üstündən o biri böyrü üstə çevrilməyə məcbur edib. Çevrilərkən “uy, uy, uy” deyəndə görüb ki, “uy” ah-naləsində iki “y” işlətmək düzgün deyil. Ona görə də təklif edib ki, “ədəbiyyat”, “riyaziyyat”, “mənəviyyat”, “uyybala” və s. sözlərində bir “y” yazılmalıdır. Buna isə sırf bekarçılığın və prezidentin sərəncamına uyğun olaraq işləmək görüntüsünün yaradılmasının əlaməti demək olar. Onda biz də hörmətli dilçi alimə “professor” yox, “s”nın birini ixtisar etməklə “profesor” deyək. Necədir, profesor Möhsün müəllim, döşünə yatırmı? Hələ “müəllim” sözündəki “l”-nın birini ixtisar etmirəm. Sonra da deyirlər, Azərbaycanda son illər niyə samballı bir elmi iş ortaya çıxmır? Möhsün Nağısoylu kimi, rəhmətlik Nəsibə Zeynalova demiş, profsırlar, alimlər olan yerdə, hansı elmdən və elmi inkişafdan söhbət gedə bilər?!\nAparıcı Lalə Əlimuxtarova sükan arxasında yol hərəkəti qaydalarını pozan videosunu sosial şəbəkələrdə paylaşıb və bu hərəkəti qınağa səbəb olub.\nP.S. Rəhmətliyin uşağı, həyatı pozulmuşun yanında yol hərəkəti qaydasının pozulması Lalə xanım üçün nəmənə şeydir ki...\n“Azərbaycan” nəşriyyatına daxil olmaq istəyən bir mamlı-matan xanımı mühafizə polisi saxlayır ki, hara gedirsən?\n- Aaa, məni tanımırsan? Jurnalistəm dəəə... Əlbəttə, bu nəşriyyatda işləyənlər jurnalist deyillər axı. Hamısı savadsızdırlar. Mən onların hamısına dərs deyərəm. Sən gərək məni tanıyaydın.\n- Xanım, vəsiqənizi göstərə bilərsinizmi?\nMamlı-matan vəsiqəsini çıxarıb, əda ilə polisə təqdim edir. Polis vəsiqəyə baxıb deyir:\n- Xanım, əvvəlla, bu saytın redaksiyası nəşriyyatda yerləşmir. İkincisi isə, vəsiqənin müddəti də keçib.\n- Nə olsun? İl təzə başlayıb dəə, təzəsini bu günlərdə alacağam.\nPolis vəsiqəyə bir də baxıb, sınayıcı nəzərlə soruşur:\n- Xanım, bura yazılan KİV nə deməkdir?\n- Aaa, doğrudan ey, heç mən də fikir verməmişəm, kivi meyvəsini bura niyə yazıblar?\nP.S. Bax belə meyvə-tərəvəz, ərzaq, pul və başqa şeylər dalınca gəlib Kütləvi İnformasiya Vasitələrinə (KİV) soxulanlar jurnalistikanı gözdən salırlar.


Samsung şirkəti 5000 mAh-lıq batareyaya sahib Galaxy A31-i təqdim edib | Technote.az\nSamsung şirkəti 5000 mAh-lıq batareyaya sahib Galaxy A31-i təqdim edib\nGalaxy A11 və Galaxy A41 smartfonlarından sonra Samsung şirkəti Galaxy A seriyasının daha bir modelini təqdim etdi. Söhbət, Galaxy A31 smartfon modelindən gedir. Bu smartfonun əsas özəllikləri sırasında minimal çərçivələrə sahib Super AMOLED ekran, dördlü arxa kamera, böyük həcmli batareya və NFC modul var. Beləliklə Galaxy A31 smartfonu 2400x1080 piksel keyfiyyətli 6.4 düym Super AMOLED ekrana sahibdir. Ekran üzərində ön kamera üçün nəzərdə tutulmuş damcı formalı çıxıntı hissə yerləşdirilib.\nBununla yanaşı smartfonun barmaq izi skanı texnologiyası da birbaşa ekrana inteqrasiya edilib. Əsas texniki göstəricilərə gəldikdə isə smartfon 8 nüvəli MediaTek Helio P65 prosessoru, Mali-G52 qrafik sürətləndirici, 4/6 GB RAM, 64/128 GB daxili yaddaş həcmi (512 GB-a kimi microSD dəstəkli), 48 MP (f/2.0 diafraqmalı) + 8 MP (f/2.2 diafraqmalı və 123 dərəcə bucaq təsvirli) + 5 MP (makroobyektiv) + 5 MP (ToF sensor) dördlü arxa kamera, 20 MP-lik (f/2.2 diafraqmalı) ön kamera və 15 vatt gücündə sürətli şarj texnologiyalı 5000 mAh enerji tutumlu batareya ilə təchiz olunub.\nGalaxy A31 smartfonu həmçinin USB Type-C girişi və 3.5 mm-lik audiogirişi özündə birləşdirir. O həmçinin Samsung Pay kontaktsız ödəniş servisi üçün nəzərdə tutulmuş NFC modula da sahibdir. Smartfon One UI 2.0 interfeysli Andorid 10 əməliyyat sistemi vasitəsilə çalışır. Galaxy A31-in nə zaman satışa çıxacağı və hansı qiymətə satılacağı barəsində məlumat verilməyib.


“Arvadı olmağa hazır idim, amma Arif boşanmadı…” - 16 illik gizli sevgi » Sfera.az Azərbaycanda özəl xəbərlər, araşdırmalar, təhlillər və müsahibələrin tək ünvanı\nRusiyanın xalq artisti, kino və teatr aktrisası Tatyana Vasilyeva azərbaycanlı iş adamı Arif Ələkbərovla 16 illik gizli münasibətindən danışıb.\nO, NTV-də yayımlanan "Секрет на миллион” proqramına qonaq olarkən ilk evliliyindən sonra Moskva Satirik Teatrının sponsorlarından olan A. Ələkbərovla uzun illər sevgi münasibətində olduğunu açıqlayıb. Aktrisa bildirib ki, sevgilisi Bakıda yaşayıb, tez-tez onu görmək üçün Moskvaya gəlib. T. Vasilyeva həmin şəxsin evli olduğunu, ona bahalı hədiyyələr gətirdiyini vurğulayıb:\n"Heç vaxt mənim şəxsi həyatıma qarışmayıb. Mən indi onu tez-tez xatırlayıram. Arvadı olmağa hazır idim, ancaq Arif boşanmadı və bizim evliliyimiz alınmadı. Onun iki övladı var idi, xanımı isə bizim sevgimizdən xəbərdar olmuşdu”.\nTanınmış aktrisa qeyd edib ki, bir neçə il sonra Arif Ələkbərovla münasibətləri pozulub. Daha sonra Tatyana ikinci dəfə ailə həyatı qurub.\nLakin iş adamı yenidən Moskvaya qayıdır və ikinci əri teatr ulduzunun onunla münasibətini öyrənir. Nəticədə, Tatyananın ailəsi növbəti dəfə dağılıb.\nProqramın aparıcısı Lera Kudryavtseva efirdə A. Ələkbərovla bağlı süjet yayımlayıb. Biznesmenin oğlu danışaraq atasının 2018-ci ildə insultdan öldüyünü bildirib.\nTatyana Vasilyeva isə bu xəbərə görə çox kədərlənib. Hətta proqramda azərbaycanlı iş adamının aktrisaya verdiyi ilk hədiyyəsi də nümayiş olunub. Tatyana Arifin ona şal bağışladığını söyləyib. "Qafqazinfo”\nAzərbaycanlı müğənni ermənilərin dəvət aldığı toyda elə rəqs etdi ki... - FOTO\nTarix Əliyev (Tolik) aparıcısı olduğu verilişdə Günel Zeynalova ilə bağlı bir xatirəsini bölüşüb. Milli.Az xəbər verir ki, Tolik Günel ilə ...\nMüğənni-xanəndə Bəturə Hüseynova sosial şəbəkədə maraqlı foto paylaşıb. Sfera.az xəbər verir ki, sənətçinin qısa ətəkdə olan fotosu az müddət ərzində xeyl...


Azərbaycanda qızıl və gümüş istehsalında - REKORD\n05 avqust 2019 15:17\n“AzerGold” QSC-nin Çovdar filiz emalı sahəsində əməliyyat işləri üzrə apardığı optimallaşdırma tədbirləri, işçi heyətinin təcrübə və peşəkarlığının artması və tətbiq olunan texnoloji həllər hasilatda müsbət nəticələrini verməkdədir.\nBu barədə FED.az "Report"a istinadən xəbər verir.\nMəlumata görə, bu ilin iyul ayında “AzerGold” 2019-cu il üçün rekord həcmdə qızıl istehsal edib. Hesabat dövründə 5 495 unsiya qızıl istehsal edilib ki, bu da nəzərdə tutulan planı 23% üstələyib.\nGümüş istehsalı isə 10 995 unsiya təşkil edərək, nəzərdə tutulan planı 41% üstələyib və bununla da Cəmiyyətin bütün fəaliyyət dövründə rekord göstəriciyə yüksəlib. Hesabat dövründə filiz xırdalanması nəzərdə tutulan planı 31% üstələyərək 130 810 ton təşkil etmişdir ki, bu da Cəmiyyətin bütün fəaliyyəti dövründə rekord göstəricidir.\nCari hasilat prosesinin optimallaşdırılması və qiymətli metalların hasilatının maya dəyərinin azaldılması ilə yanaşı, “AzerGold” yeni əlvan metal yataqların istismara cəlb edilməsi məqsədi ilə kəşfiyyat işlərini uğurla davam etdirir. Belə ki, iyul ayında 7 285 metr geoloji buruq qazma işləri görülüb, ilin sonunadək bu rəqəmin 40 min metrə çatdırılması planlaşdırılır. Kəşfiyyat proqramı Çovdar yatağının yerüstü və yeraltı ehtiyatlarının artırılmasını, qızıl və gümüşə perspektivli olan Ağyoxuş, Mərək və Tülallar sahələrində buruq-qazma işlərini və ehtiyatların təsdiqini, habelə Filizçay polimetal yatağında ehtiyatların beynəlxalq standartlar əsasında qiymətləndirilməsini nəzərdə tutur.\nHazırda “AzerGold”un apardığı kəşfiyyat işləri gələcəkdə milli mədənçilik sənayesinin mənfəətini artırmaqla yanaşı, regionların sosial-iqtisadi tərəqqisi, həmçinin qeyri-neft sektorunun daha da dinamik inkişafına töhfə verməyə hədəflənib.


İtkin düşmüş krımlı ölü tapılıb\nSentyabrın sonunda itkin düşmüş Krım tatarı ölü tapılıb. Edem Asanovun bacısı Fəridə oktyabrın 6-da AzadlıqRadiosuna deyib ki, Asanovun meyiti Krımın Yevpatoria şəhərində morqdadır və bu gün Saki şəhərində dəfn olunacaq.\nFəridə yalnız adını deyib, ətraflı danışmayıb.\nTatar icmasının üzvləri deyir ki, bir neçə Krım tatarı oğurlanıb. Onlar bunu Rusiyanın anneksiya edilmiş yarımadanın türkdilli müsəlman azlığına qarşı qısnama və təhdid kampaniyası adlandırır. Tatarlardan çoxu Rusiyanın anneksiyasına qarşı çıxır.\nAsanov sentyabrın 29-da itkin düşüb, ancaq Krım hakimiyyəti bu barədə heç nə deməyib.\nDaha iki Krım tatarı – Islam Dzhepparov və Dzhevdet Islamov sentyabrın 27-də itkin düşüb, hələ də tapılmayıb.


Gəncədə Ekoloji Park Kompleksi yaradılır - Xəbərlər - GƏNCƏ ŞƏHƏR Icra Hakimiyyəti\nGəncə Şəhər İcra Hakimiyyəti Mənzil Kommunal Təsərrüfat İstehaslat Birliyinin Yaşıllaşdırma şöbəsinin gülçülük sahəsində Ekoloji Park Kompleksi salınacaqdır. Fərqli dizaynı ilə seçilən kompleksdə sakinlərin rahatçılığı üçün bütün şərait yaradılacaq.\nGəncə Şəhər İcra Hakimiyyətinin başçısı Niyazi Bayramov Yaşıllaşdırma şöbəsinin gülçülük sahəsinə baş çəkərək burada yaradılacaq Ekoloji Park Kompleksinin hazırlıq işləri ilə yaxından tanış olub. Şəhər rəhbərinə məlumat verilib ki, Gəncəçay çayının sağ sahilində yerləşən kompleks 11 hektar ərazini əhatə edəcək. Burada müxtəlif növ gül-çiçək, eləcə də ağac tinqləri yetişdiriləcək, əyləncə mərkəzləri, idman qurğuları, iaşə obyektlərinin və s. yerləşdirilməsi planlaşdırılır. Bununla yanaşı, kompleksdə müxtəlif növ balıqlar üçün akvariumun da olacağı qeyd olunub.\nQeyd edək ki, Gəncə şəhərində ümumilikdə 14 park və istirahət güşəsi var ki, bu məkanların yaşıllıqlarla təmin edilməsi üçün Gülçülük təsərrüfatında 30 növdə 60 minə yaxın gül-çiçək və 20 növdə ağaclar yetişdirilir.


"Azəriqaz"ın rəhbəri tabeliyindəki bu məmurları niyə cəzalandırdı? - İlginc səbəb + SİYAHI - Azinforum.az İnformasiya Portalı\nAna səhifə / Gündəm / “Azəriqaz”ın rəhbəri tabeliyindəki bu məmurları niyə cəzalandırdı? – İlginc səbəb + SİYAHI\n“Azəriqaz”ın rəhbəri tabeliyindəki bu məmurları niyə cəzalandırdı? – İlginc səbəb + SİYAHI\n“Azəriqaz” İB-nin baş direktoru Əkbər Hacıyevin redaksiyamıza daxil olan 18 may 2017-ci il tarixli, № SOCAR172900030300040020A00323 saylı Əmrində “qaz itkiləri” ilə bağlı ilginc məqamlar yer alır.\nHəmin Əmrə nəzər yetirdikdə, tez-tez yaranan qaz fasilələrinin səbəbini müəyyən etmək çətin deyil. Sənəddən məlum olur ki, sahə rəisləri abonentlərin sayının artımı adı altında artıq qaz sərfiyyatı yazıb. Yoxlamalar zamanı isə abonentlərin sayının artmadığı üzə çıxıb. O zaman artıq qəbul edilən qaz hara yönəldilib? Təəssüf ki, bu sual açıq olaraq qalır. Ə.Hacıyev isə belə böyük korrupsiya halına yalnız töhmət verməklə işi yekinlaşdırıb.\n“İstehlakçıların faktiki tələbatından artıq qaz qəbul edən Regional Qaz İstismarı İdarələri, Bakı Regional Qaz İstismarı Departamenti, Sumqayıt Qaz istismarı Sahəsinə Birliyin aidiyyəti şöbələri tərəfindən dəfələrlə yazılı və şifahi xəbərdarlıq edilməsinə baxmayaraq, aprel ayında da RQİİ-lər, BRQİD və Sumqayıt QİS verilmiş tapşırığı icra etməmiş, nəticədə tələbatdan artıq qaz həcmləri qəbul edərək normadan artıq qaz itkilərinə yol vermişlər”.\n4. Birliyin Salyan RQİİ-nin rəis müavini Abasov Kamran Mirzə oğlunun və Şəmkir RQİİ-nin rəis müavini Nəsibov İlkin Rəsul oğlunun Azərbaycan Respublikasının Əmək Məcəlləsinin 186-cı maddəsinin 2-ci hissəsinin “c” bəndində nəzərdə tutulan intizam tənbehi “aylıq əmək haqqının ¼-i məbləğində cərimə edilərək tutulsun.\n5. Birliyin Sumqayıt QİS-nin baş mühəndisi Balıyev Teymur Hüseynxan oğluna (28.04.2017-24.05.2017) məzuniyyətdə olduğu üçün məzuniyyətdən qayıtdıqdan sonra Azərbaycan Respublikasının Əmək Məcəlləsinin 186-cı maddəsinin 2-ci hissəsinin “a” bəndində nəzərdə tutulan intizam tənbehi töhmət verilsin.\n6. Birliyin Şəmkir RQİİ-nin baş mühəndisi Hüseynov Məzahir Allahyar oğluna (20.04.2017-26.05.2017) məzuniyyətdə olduğu üçün məzuniyyətdən qayıtdıqdan sonra Azərbaycan Respublikasının Əmək Məcəlləsinin 186-cı maddəsinin 2-ci hissəsinin “b” bəndində nəzərdə tutulan intizam tənbehi sonuncu xəbərdarlıqla şiddətli töhmət verilsin.\nÖncəki Əli İnsanov ərizə yazdı: “Məhkəməni mənsiz keçirin”\nNövbəti “Dostumuzun evinə aparıb lüt şəkillərini çəkmişik” – Bakıda film kimi cinayət törədənlər danışdı – VİDEO


Respublikamızın sürətli sosial-iqtisadi tərəqqisinə mühüm töhfələr verən vətəndaş cəmiyyətinin inkişafına dövlətimiz tərəfindən daim xüsusi diqqət yetirilir. Ölkə Prezidenti cənab İlham Əliyevin vətəndaş cəmiyyətinin dəstəklənməsinə yönələn siyasəti yeni münasibətlər modelinin formalaşdırılaraq dövlət və cəmiyyət həyatının müxtəlif sahələrində ictimaiyyətin iştirakına, vətəndaş təşəbbüsünün artırılmasına, QHT-dövlət tərəfdaşlığının təşviqinə geniş imkanlar yaratmışdır.\nBu sahədə qanunvericilik və institusional islahatlar aparılmaqla QHT-lərə Dövlət Dəstəyi Konsepsiyasının qəbul olunması və QHT-lərə Dövlət Dəstəyi Şurasının yaradılması ilə vətəndaş cəmiyyətinin inkişafına daha əlverişli şərait yaradılmış, dövlət başçısının Fərmanı ilə təsdiq edilmiş "Azərbaycan 2020: gələcəyə baxış" İnkişaf Konsepsiyası QHT sektorunun müasirləşdirilməsinə böyük təkan vermişdir. Bu gün Azərbaycanda 3.000-ə yaxın qeyri-hökumət təşkilatı dövlət qeydiyyatına alınmışdır.\nEyni zamanda, elektron hökumətin təşviqi, müasir İKT-lərin və innovativ yeniliklərin geniş tətbiqi qeyri-hökumət təşkilatlarına elektron xidmətlərin göstərilməsini, bu sahədə elektron sistemlərin yaradılmasını şərtləndirmişdir.\nÖlkə Prezidentinin QHT-lərə elektron xidmətlərin göstərilməsində müstəsna əhəmiyyət kəsb edən və konkret tədbirləri nəzərdə tutan "Qeyri-hökumət təşkilatlarına elektron xidmətlərin göstərilməsinin təkmilləşdirilməsi ilə bağlı tədbirlər haqqında" 20 noyabr 2013-cü il tarixli Fərmanı bu sahədə işləri daha da sürətləndirmiş, Ədliyyə Nazirliyinə "Fərdi elektron pəncərə" elektron məlumat sisteminin yaradılması və fəaliyyətinin təmin edilməsi tapşırılmışdır. Qısa müddətdə bu mütərəqqi informasiya sistemi hazırlanmış və nazirliyin xüsusi kollegiya iclasında bəyənilərək əyani nümayiş etdirilmişdir.\nQHT-lərin fəaliyyəti üçün əlverişli mühit yaradan və ölkə Konstitusiyasında təsbit olunmuş birləşmək hüququnun həyata keçirilməsinə əlavə təminat olan bu yeni sistemin tətbiqi həmçinin, Avropa Şurasının 2014-2016-cı illər üzrə Azərbaycan üçün yeni qəbul olunmuş Fəaliyyət Planının əsas məqsədlərindən olan vətəndaş cəmiyyəti ilə səmərəli dialoqun təşviqinə, QHT-lər və dövlət qurumları arasında ünsiyyət, şəffaflıq və etibarın artırılmasına xidmət edir.\nMayın 22-də Beynəlxalq Mətbuat Mərkəzində "Fərdi elektron pəncərə" elektron məlumat sisteminin ictimai təqdimatı keçirilmişdir.\nTədbirdə Ədliyyə Nazirliyinin məsul əməkdaşları, Azərbaycan Respublikasının Prezidenti yanında QHT-lərə Dövlət Dəstəyi Şurasının, Milli QHT Forumunun təmsilçiləri, qeyri-hökumət təşkilatlarının və KİV nümayəndələri iştirak etmişlər.\nTəqdimat mərasimində elektron məlumat sisteminin strukturu, istifadə qaydaları, interaktiv imkanları və s. nümayiş etdirilmişdir. Bildirilmişdir ki, "Fərdi elektron pəncərə" qeyri-hökumət təşkilatlarının dövlət qurumları ilə qarşılıqlı məlumat mübadiləsini, qanunla müəyyən edilmiş məlumatların, hesabatların elektron formada verilməsini və digər elektron xidmətlərin həyata keçirilməsini təmin edən informasiya sistemidir. Bu sistem çərçivəsində qeydiyyatdan keçmiş hər bir QHT üçün "fərdi elektron kabinet"in yaradılması, onların fəaliyyətinə dair sənədlərin elektron formada qəbulu və cavablandırılması, qrantların ayrılması və verilməsi ilə bağlı sənədlərin elektron qeydə alınması və digər funksiyalar nəzərdə tutulmuşdur.\nQeyri-hökumət təşkilatlarının nümayəndələri çıxış edərək "Fərdi elektron pəncərə" elektron məlumat sisteminin vətəndaş cəmiyyətinin inkişafına, şəffaflığın artırılmasına və QHT-lərlə dövlət orqanları arasında səmərəli qarşılıqlı fəaliyyətə böyük təkan verəcəyini bildirmişlər.\nTədbir iştirakçılarına elektron məlumat sistemindən istifadə qaydaları barədə təlimat təqdim edilmiş, sistemə qoşulma ilə bağlı izahlar verilmiş və onları maraqlandıran suallar ətraflı cavablandırılmışdır.


Koronavirusa hansı ölkədə nə qədər insan yoluxub? Ölənlər və sağalanlar - CƏDVƏL\nKoronavirusa hansı ölkədə nə qədər insan yoluxub? Ölənlər və sağalanlar - CƏDVƏL\nÜmumdünya Heyvan Sağlamlığı təşkilatı (OIE) və Dünya Səhiyyə Təşkilatı (DST) yeni yayılmış “2019 novel koronavirus” (2019-nCoV) virusunun heyvan mənşəli olması qənaətinə gəlib. Belə ki hazırkı epidemiyanın və əvvəlki illərdə yayılmış oxşar MERS (Middle East respiratory syndrome - orta şərq tənəffüs sindromu) və SARS (Severe acute respiratory syndrome - ağır kəskin tənəffüs sindromu) epidemiyalarının yaranmasında heyvanların, heyvan mənşəli məhsulların, o cümlədən balıq və dəniz məhsullarının rolu olduğu artıq öz təsdiqini tapıb.\nKoronavirus əsasən hava-damcı yolu ilə keçir. Bu, insanların daha az məsafədə təmasda olmasından asılıdır. Bir metrdən artıq təmas olarsa, bu zaman yoluxma ehtimalı xeyli aşağı düşür. Virus əşyalar vasitəsilə də keçir. Məsələn, bir xəstə qələmi istifadə edir və biz də həmin qələmdən istifadə edib əlimizi gözümüzə, burnumuza vursaq, o zaman yoluxa bilərik. Tövsiyə olunur ki, xəstə insanlarla təmasda olunmasın, ictimai yerlərdə, xüsusilə də avtobus və metrodan istifadə edən şəxslər mütləq əllərini tez-tez sabunla yusunlar. Əgər yumaq imkanı yoxdursa, özü ilə spirt gəzdirsin, bununla əllər yuyulsa, kifayət edər.\nÇalışmaq lazımdır ki, insanların çox toplaşdığı yerlərdə olmayaq. Su içərkən də diqqətli olmaq lazımdır ki, mənşəyi bəlli olmayan sulardan istifadə edilməsin. Tibbi maskalardan istifadə etsələr, daha yaxşı olar. Ancaq ondan istifadənin də müəyyən bir müddəti var. İki saatdan artıq istifadə edilməməlidir. İki saatdan artıq istifadə edilmiş maskalar öz keyfiyyətini itirir.\nKoronavirusa qarşı tədbirlər istənilən halda görülməlidir. Virusa yoluxanlar karantinə alınmalıdır. Bu, o demək deyil ki, koronavirusa yoluxanların hamısı ölümlə üzləşir. Qrip əlamətləri aşkar edildikdə tibbi maskalardan istifadə olunmalıdır və bu insanlarla çox yaxın təmasdan çəkinmək lazımdır. COVID-19 virusunun Azərbaycan ərazisində yarada biləcəyi təhlükənin qarşısının alınması, profilaktik və təxirəsalınmaz tədbirlərin operativ həyata keçirilməsi məqsədilə Nazirlər Kabinetinin yanında aidiyyətli dövlət orqanlarının və qurumlarının rəhbər şəxslərindən ibarət qərargah yaradılıb.\nQabaqlayıcı tədbirlərin görülməsi və Azərbaycan Respublikasının bütün ərazilərində monitorinqin aparılması üçün aidiyyətli sahə mütəxəssislərindən ibarət ekspert qrupları təşkil olunub. Həmçinin əhalinin məlumatlandırılması və əsassız dezinformasiyaların qarşısının alınması məqsədilə qərargahın +994 12 492 41 61, +994 12 492 75 54, +994 12 505 03 30, + 994 12 505 13 33 nömrəli “qaynar xət”ləri fəaliyyət göstərir.\nÇinin müvəqqəti işlər vəkili koronavirusdan yazdı Koronavirusun böyük effekti: Çin bioloji savaşa məruz qalmış vəziyyətdədir DƏHŞƏTLİ STATİSTİKA: 18 ölkədə koronavirus aşkarlanıb Koronavirus bu ölkələrdə yayılıb - SİYAHI Çində yayılan koronavirusun insandan insana keçməsi faktı təsdiqlənib\nТеги: koronavirus koronavirus Azərbaycan koronavirusazərbaycan koronavirus Azerbaycan Covid-19


Azərbaycan ikinci qrupa keçir\nAzərbaycanın Bolqarıstan üzərində qələbəsi (7-2 hesabı ilə) oyunun əvvəlindən sonuna kimi şübhə doğurmurdu, çünki Azərbaycan komandası, oyunun əvvəlindən sonuna kimi həm hücumda, həm də müdafiədə əla oynayırdı. Birinci hissəni Azərbaycan komandası azacıq üstünlüklə başa çatdırdı, lakin ikinci hissədə döyüşə atıldı və final hissəsi ərzində də təzyiqi zəiflətmədi. Qələbə Azərbaycana qrupda altı xal toplamaq və, Polşadan sonra, ikinci yeri tutmaq imkanı verirdi. B divizionunun hər bir qrupunda ilk iki yeri tutan komandalar bazar günü üçüncü yer uğrunda oynayacaqlar, özü də Azərbaycan komandasının rəqibi Türkiyə komandası olacaqdır. Bolqarıstan komandası isə bazar günü yeddinci yer uğrunda matçda Estoniya komandası ilə görüşəcəkdir.\nAzərbaycan-Bolqarıstan matçı çox gərgin mübarizə şəraitində başladı və ilk dəqiqələrdə komandalardan heç biri irəli çıxa bilmirdi. Pat vəziyyəti Azərbaycan komandasının üzvü Asifin əla məhsuldar zərbəsi ilə aradan götürüldü, bu zərbə hesabı Azərbaycanın xeyrinə 1-0-a dəyişdi. Tezliklə azərbaycanlılar, Comərdin səkdirmə zərbəsi ilə, öz üstünlüklərini ikiqat artırdılar; top qapı toruna girdi və hesab 2-0 oldu. İkinci hissənin əvvəlində Bolqarıstanın aşkar hesabı dəyişmək imkanı var idi, lakin bolqarlar öz şanslarından istifadə edə bilmədilər. Bunun əvəzində, Azərbaycan komandası öz imkanlarından tam istifadə etdi və, baxmayaraq ki, hissənin sonuna yaxın Bolqarıstan komandası, qol vurdu və (quru) hesabdan yaxasını qurtardı, Azərbaycan da öz toplarını vurdu və final hissəsinin əvvəli üçün hesab 4-1 oldu.\nFinal hissəsinin Azərbaycan komandasının tam nəzarəti altında başlamağına baxmayaraq, Bolqarıstan komandası daha bir qol vurdu. Hesab 4-2 olduqda Azərbaycan komandası, sonradan nə olacağını oturub gözləməkdənsə, təzyiqi artırmağaı üstün tutdu. Bolqarıstan komandası hələ bir neçə qol vəziyyəti yaratdı və hesabı öz xeyrinə dəyişmək ümidini itirmirdi, lakin o bu imkanlardan istifadə edə bilmədi. Nəticədə, matçın sonunda Azərbaycan komandası 7-2 hesabı ilə qalib idi.\nQollar: 1-0: Asif, 7-ci dəqiqə (1); 2-0: Comərd, 5-ci dəqiqə (1); 3-0: Orxan, 9-cu dəqiqə (2); 4-0: Comərd, 5-ci dəqiqə (2); 4-1: Martınov, 5-ci dəqiqə (2); 5-1: Zeynal, 1-ci dəqiqə (2); 6-1: Comərd, 8-ci dəqiqə (3); 6-2: G. Filipov, 7-ci dəqiqə (3); 7-2: Zeynal, 1-ci dəqiqə (3).


QOŞQAR TƏHMƏZLİNİN HƏMYERLİSİ XALİQ ABBASOV KİMDİR? » XalqXeber.Az | Son xeberler Azerbaycan xeberleri\nXalqXeber.Az » Cəmiyyət » QOŞQAR TƏHMƏZLİNİN HƏMYERLİSİ XALİQ ABBASOV KİMDİR?\nQOŞQAR TƏHMƏZLİNİN HƏMYERLİSİ XALİQ ABBASOV KİMDİR?\nÖtən yazımızda Qida Təhlükəsizliyi Agentliyinin sədri vəzifəsinə təyin olunan Qoşqar Təhməzli barədə oxucularımıza məlumat vermişdik.\nMəlumatda bildirilirdi ki, o Təhməzov soyadını dəyişərək Təhməzli olub və bu da səbəbsiz deyil. Soyadın dəyişilməyi onun qardaşları Fərhad və Atəş tərəfindən əvvəlcədən hazırlanmış bir plan olub: “Google axtarış sistemində Qoşqar Təhməzli yazanda onun haqda demək olar ki, heç bir ciddi məlumat tapmaq olmur. Qoşqar Təhməzov yazanda isə onun barəsində çoxsaylı informasiyalara rast gəlmək olur.\nMisal üçün ilk rast gələn məlumatda Qoşqar Təhməzovun Fərhad Təhməzovun qardaşı olduğu bəlli olur.\nFərhad Təhməzovun isə vaxtı ilə Qaçqınkomda keçmiş deputat Ayaz Orucovun yerinə (Məcburi Köçkünlərin Sosial İnkişafı Fondunun direktoru vəzifəsinə) təyin olunması və sonradan -2016-cı ildə isə Mənzil İnşaatı Dövlət Agentliyi yanında MIDA MMC-yə direktor təyin olunması barədə ölkə mətbuatından oxumaq olar.\nMəsələn, bildirilir ki, Fərhad Təhməzov qazandığı milyonlarla, qardaşları Atəş və Qoşqar Təhməzovlar vasitəsi ilə səhiyyə sahəsində böyük biznes şəbəkəsi qurmağa nail olub.\nQoşqar Təhməzovun elə əvvəldən həkim olduğu bu ailəni tanıyanlara bəllidir. Və sonradan qardaşı Fərhad Təhməzovun köməkliyi ilə səhiyyə sahəsində böyük biznes şəbəkəsi qurub oliqarxa çevrilməyi də onun yaxın ətrafından mətbuata sızan məlumatların sırasındadır.\nQ.Təhməzovun Almaniyadan ölkənin səhiyyə sahəsi üçün gətirdiyi avadanlıqlar barədə məlumatlar onun yaxın ətrafı tərəfindən mətbuata verilib. Hətta sonda Q.Təhməzovun Qoşqar Təhməzli olmağı da qardaşlar tərəfindən əvvəlcədən qurulan bir plandır. Bu ona görə edilib ki, “Google”da onun fəaliyyətini araşdıran jurnalistlər axtarış verəndə qarşılarına Qoşqar Təhməzli adı çıxsın, hansının ki, guya Fərhad və Atəş Təhməzovlarla heç bir əlaqəsi yoxdur”.\nKeçən yazımızda həmçinin qeyd etmişdik ki, 365info.az saytına daxil olan məlumata görə Qoşqar Təhməzlinin bu yüksək vəzifəyə təyin olunmasına sevinənlərdən biri də ona yaxın olan həmyerlilərindən biridir: “Həmin şəxs barədə əldə etdiyimiz məlumata görə, onun banklara 4-5 milyona yaxın borcu var və o böyük ümidlə Qoşqar Təhməzlinin rəhbərlik etdiyi dövlət agentliyinin köməkliyi ilə banklara olan borclarını silmək istəyir.\nDaxil olan məlumata görə həmin şəxsin ali savadı olmasa da Qoşqar Təhməzli vəzifəyə təyin olunan kimi, savad dalınca düşənlərdən biri də o olub. Neçə vaxtdır ki, “AA” seriyalı avtomobillərində arxa oturacaqda oturub gəzən bu şəxsə bu yaxınlarda sual veriblər ki, “bax birdən Qoşqar sənə də vəzifə təklif etdi, bəs sən o vəzifəyə savadın olmaya-olmaya necə təyin olunacaqsan? Qoşqara deyəcəksən ki, adımı hansısa təhsil ocağına yazdıraram, ancaq oranı mən nə vaxt oxuyub qurtaracağımı bilmirəm?! “\nBundan başqa oxucularmıza Qoşqar Təhməzlinin həmyerlisi olan həmin maraqlı persona barədə məlumat verməyi söz vermişdik.\nDaxil olan məlumata görə Qoşqar Təhməzlinin banklara 4-5 milyona yaxın borcu olan həmin həmyerlisi “Şurataz LTD” şirkətinin rəhbəri Xaliq Abbasovdur . Xaliq Abbasov haqda araşdırma aparanda onun haqqında mətbuatda maraqlı məlumatlara rast gəldik.\nBelə ki, ölkə mətbuatında onun barəsində dərc olunan yazıların birində bildirilir ki,“Xaliq Abbasov “IFO Tire LTD” və digər ofşor şirkətləri vasitəsilə beynəlxalq ticarət əməliyyatlarında pul “itirmək”, külli miqdarda valyutanı Azərbaycandan kənarda müxtəlif ofşor banklara köçürməklə məşğuldur: “Müqavilə bağladığı xarici şirkətlər ona Azərbaycanda satmaq üçün ucuz qiymətə mal verirlərsə, Xaliq Abbasov “IFO Tire LTD” vasitəsilə bu təkərlərin böyük hissəsini Poti limanındaca re-eksport edərək, başqa ölkələrə göndərir. Distribüter “Şurataz LTD” olduğu halda, “IFO Tire LTD” tranzit şirkəti olaraq, bütün əməliyyatları həyata keçirir və Azərbaycan üçün nəzərdə tutulan təkər partiyasının böyük qismini Sloveniya, Türkiyə, Almaniya, Niderlanda re-eksport edir”, – deyə mənbə qeyd edir.\nİlk baxışdan, re-eksportda pis heç nə yoxdur, lakin məsələ ondadır ki, Xaliq Abbasovun sahibi olduğu “Şurataz LTD” şirkəti “Goodyear”, “Michelin” və “Continental” şirkətlərinin Azərbaycanda distribüteri kimi, onun öhdəliyi adıkeçən şirkətlərə aid məhsulları Azərbaycana çatdırmaq və bu ölkədə satmaqdan ibarətdir. Lakin Xaliq Abbasov istehsalçıların məlumatı olmadan, onlardan aldığı məhsulları kiçik partiyalarla başqa ölkələrə aparır və Azərbaycan üçün nəzərdə tutulan qiymətdən də baha satmaqla külli miqdarda pul qazanır. Halbuki, istehsalçının xəbəri olmadan, bir ölkənin distribüteri başqa ölkəyə re-eksport etməklə beynəlxalq iqtisadi cinayət törətmiş olur”.\nMənbənin bildirdiyinə görə Xaliq Abbasov yaxın ətrafının yanında danışır ki, Qoşqarla yaxın dostluq münasibətləri qurmaq üçün ona və onun yaxınlarına bir milyondan çox dəyərində bahalı hədiyyələr edib. Bu hədiyyələrdən sonra o Qoşqarla dostluq münasibəti qurmağa nail olub və onun vəzifəyə təyin olunmağını səbirsizliklə gözləyib.\nBildirilir ki, Xaliq Abbasov banklara olan borcunu elə yeni yaradılan agentlikdə görülən işlər vasitəsi ilə bağlamaq istəyir.\n365info-nun əldə etdiyi məlumata görə bu cür milyonluq jestlər etmək Xaliq Abbasov üçün ilk dəfə deyil.\nQoşqar Zeynalovdan əvvəl Xaliq Abbasov bu cür hədiyyələri “Azərenerji” ASC-nin prezidenti Etibar Pirverdiyevin kürəkəni Nicata və sürücüsünə edərək , Pirverdiyevin rəhbərlik etdiyi təşkilatın avtomobil qarajına real qiymətindən qat-qat baha qiymətə avtomobillərin ehtiyat hissələri, avtomobil təkərləri, akkumulyatorlar, mühərrik yağları verilməsinə nail olmuşdur. Bu xəyanət uzun illərdi Xaliq Abbasov və Etibar Piriverdiyevin sürücüsü tərəfindən həyata keçirilmişdir. Bu işdən Xaliq Abbasovla Etibar Pirverdiyevin kürəkəni Nicat və sürücüsü elə böyük qazanc əldə etmişdilər ki, hətta təkər alverçiləri tərəfindən “Rokfeller” ləqəbi verilən sürücü ailəsi ilə birlikdə İtaliyanın ən bahalı istirahət mərkəzlərinin birinə istirahətə gedib. Nazirdən iki həftəlik icazə almaq üçünsə sürücüsü ona yalandan səhhətində problem olduğunu və təcili müalicəyə ehtiyacı olmasını bildirmişdir. İtaliyada başında şlyapa, əynində “qavayski” şortik hovuzun qırağında dincələndə isə onun heç ağlına gələ bilməzdi ki, orda o Etibar Pirverdiyevin müavinlərindən birinə rast gələcək. Və müavin sürücüdən tez istirahətini başa vurub Bakıya qayıdan kimi Etibar Pirverdiyevə məlumat verib ki, onun sürücüsü İtaliyada ən bahalı istirahət mərkəzlərinin birində istirahət edir. Etibar Pirverdiyev də öz növbəsində sürücüsü Bakıya qayıdanacan avtomobil qarajında yoxlama apararaq Xaliq Abbasov tərəfindən qaraja verilən malların hesabatını apararaq real qiymətindən bir neçə dəfə baha qiymətə verilən malları aşkar etmişdir.\nEtibar Pirverdiyev sürücüsünü işə çağırtdıraraq onu işdən qovmuşdur ,lakin ona qarşı heç bir cəza tədbiri görməmişdir. Çünki sürücü Etibar Pirverdiyevə bildirmişdir ki, onu Xaliq Abbasovla kürəkəni Nicat tanış etmişdir və Xaliq Abbasovun qaraja verdiyi malları real qiymətdən baha qiymətə qəbul edilməyini o tapşırmışdır. Bir sözlə Etibar Piriverdiyev anlamışdır ki, Xaliq Abbasovun bahalı hədiyyələrindən bəhrələnən təkcə sürücüsü yox,hətta kürəkəni Nicat da olub. Ancaq sonda Etibar Pirverdiyev işçilərinə tapşırmışdır ki,Xaliq Abbasov təşkilatda bir daha onun gözünə görünməsin.\nƏli “Azərenerji” dən üzülən Xaliq Abbasov bundan sonra üz tutur Sumqayıt Gömrük İdarəsinə. Orda onu Sumqayıt Gömrük İdarəsinin rəisi Vəzir Həsənovla tanış edirlər. Və Xaliq Abbasov başlayır malın dəyərindən az qiymətə invoys yazdırıb mallarını gömrükdə sənədləşdirməyə.\nXaliq Abbasovun adı SOCAR-ın vitse-prezidenti Mikayıl İsmayılovun biznes şəbəkəsində də hallanır. “Şurataz LTD”nin rəhbəri Xaliq Abbasov Mikayıl İsmayılovla yaxın dost olduğu üçün SOCAR-ın nəqliyyat idarəsinə baha qiymətə şin satır, nəticədə milyonlarla manat pul qazanıb: ”Şirkətin rəsmi saytı “shurataz.az”da şirkətin sahibi Xaliq Abbasov haqqında heç bir məlumat yoxdur. “İki ildir SOCAR-ın Nəqliyyat İdarəsini müxtəlif avtomobil şinləri ilə təmin edən “Şurataz LTD” əslində, məhsulu dövlətə 80-100 faiz baha qiymətə satır.\nMəsələn, 315-80R-22,5 ölçülü şinin bazar qiyməti 300 manatdır, lakin bu, SOCAR-a 500 manata satılır. Bu cür bir çox nümunə təqdim edə bilərik. Bu işlərdə də Xaliq Abbasov müxtəlif maxinasiyalara yol verir və vergilərdən yayınır. Ölkədə daha ucuz şin sata biləcək şirkətlər kənarda qalır, lakin Mikayıl İsmayılovun protejesi SOCAR-ın əsas tərəfdaşlarından biri kimi çıxış edir.\nBundan başqa, X.Abbasovun “İFO Tire LTD” şirkəti, Avropa, Türkiyə, Ukrayna, Rusiya, Çin və BƏƏ-dən gətirilən şinlərin Gürcüstandakı Poti Azad Ticarət Zonasında “invoice”ini dəyişdirir, sonra həmin şirkət vasitəsilə iki dəfə az gömrük rüsumu ödəməklə Azərbaycana keçirərək, burda “İFO Tire” LTD ilə “Şurataz LTD” arasında alqı-satqı reallaşdırır. Beləcə, 36 faiz vergi verən, qanuni sənədləşdirmə aparan digər sahibkarlara 100 min manata başa gələn müəyyən həcmdə idxalat partiyası Xaliq Abbasova 50 min manata başa gəlir”.\nHəmçinin qeyd olunur ki, Xaliq Abbasov uzun illərdir Sumqayıt Baş Gömrük İdarəsinin maliyyə şöbəsinin müdiri Əhmədlə dostluq edir və eyni zamanda, idarənin rəisi Vəzir Həsənovla isti münasibətləri var: “Vəzir Həsənov əvvəl Tovuz Gömrük İdarəsinə rəhbərlik edib. Belə ki, təkər idxalı zamanı “invoice”in azaldılmasında, gömrük rüsumundan və vergilərdən yayınma hallarında Xaliq Abbasova himayədarlıq edən əsas fiqur da odur.\nBeləliklə, Xaliq Abbasov bu cür əlaqələr və dostluqlar vasitəsilə ölkədə yeni “parlayan” monopolistə çevrilib”.\nƏlbəttə ki, sonda bu işlərin də üstü açıldı və o bu cür hərəkətləriylə idarə rəisi Vəzir Həsənovu çox pis vəziyyətdə qoydu.\nQeyd edək ki, onun elədiyi işlər bununla bitmir. Belə ki,bu cür yollarla pul qazanan bu şəxs, ölkə mətbuatının yazdığına görə Ukraynanın erməni əsilli Daxili İşlər naziri Arsen Avakovun qohumları ilə yaxın münasibət qurub: “Ukraynanın daxili işlər naziri, milliyətcə erməni olan, keçmiş bakılı Arsen Avakovun bacısı qızı İrina Kasalap tez-tez Bakının qonağı olur. Daha dəqiq desək, erməni qızı biznesmen Xaliq Abbasovun dəvəti ilə paytaxtımıza təşrif buyurur.Ukraynanın daxili işlər naziri Arsen Avakovun bacısı qızı Bakıda təmtəraqla qarşılanır. Onu Bakıda Xaliq Abbasovun sürücüsü və cangüdənləri AA və PP seriyalı sedan “Lexus”larda və CİP-lərdə təmtəraqla gəzdirirlər. Ola bilər ki, sürücü və cangüdənlər qonağın erməni olduğunu bilmirlər, ya da “patron”larının xatirinə “erməniyə dayı de” məsəlinə baş əyirlər.\nMənbənin söylədiyinə görə, Xaliq Abbasov İrina Kasalap adlı erməni qızını nəinki Bakı, hətta ölkəmizin bir çox gözəl guşələrinə gəzməyə aparır, onun qulluğunda can-başla durur. Hətta daxil olan məlumatda Xaliq Abbasovun erməni qızına Ukraynada yeni inşa edilən 200 min dollarlıq ev aldığı, İrinanı Avropa ölkələrinə gəzintiyə apardığı da bildirilir.\nMəlumat üçün bildirək ki, Xaliq Abbasov Bakıda və ölkəmizin şimal bölgəsində böyük biznesi olan şəxsdir. Bundan əlavə bu şəxs xeyli müddətdir ki, qanunsuz “pul perevod”ları ilə məşğul olur.\nEyni zamanda etibarlı mənbənin bildirdiyinə görə bir müddət əvvəl Xaliq Abbasovun mallarının topdan satışını təşkil edən Elsevər adlı şəxs hüquq-mühafizə orqanları tərəfindən saxlanılıb. Bunu eşidən Xaliq Abbasov bərk təşvişə düşüb.\nNövbəti yazımızda erməni qadına mehr-məhəbbət salmış biznesmenin şirkətinin qaçaqmalçılıq yolu ilə təkər gətirməsinə də aydınlıq gətirəcəyik.\nİndi isə bu məlumatlara bir qədər aydınlıq gətirək. Birincisi ondan başlayaq ki, Xaliq Abbasov hazırda erməni işğalı altında olan Zəngilan rayonunda doğulub boya-başa çatıb.. .\nBəs doğma yurdu, kəndi erməni işğalı altında olan Xaliq Abbasovun ürəyindəki erməni sevgisinin kökündə nə dayanır?\nXaliq Abbasov hər gün şəhid olan Azərbaycan oğullarının tabutunu görmür..?\nƏlbəttə, erməni İrinada, dayısı Arsendə Bakıya, Binəqədiyə, hətta neft buruqlarına sevgi-məhəbbət, hətta maraq ola bilər. Bəs yurdu xaraba qalan Xaliq Abbasovda erməniyə qayğı, sevgi haradan gəlir?\nBəlkə, Xaliq Abbasov erməni Akopa dayı demək istəyir..? Qoy bu suallara Xaliq Abbasov özü cavab versin”. (RealMedia.az)\n365info saytının əldə etdiyi məlumata görə Xaliq Abbasovun Arsen Avakovun qohumlarıyla yaxın münasibət qurduğu məlumatlar ölkə mətbuatında yer alıb ictimai qınağa çevrildiyi üçün keçən ilin sonları o hüquq-mühafizə orqanları tərəfindən çağırılaraq bir neçə saat dindirilmişdir və ondan ölkə mətbuatında haqqında gedən yazılarla bağlı izahat vermək tələb olunmuşdur.\n365info saytının əldə etdiyi digər məlumata görə təxminən üç il əvvəl Ukraynada Xaliq Abbasovun erməni əsilli şəriki Ermənistanda olan vaxt ordan Xaliq Abbasovun mobil telefonuna zəng edib. Əlbəttə ki, bu zəngi MTN nəzarətə götürərək MTN-nin Zəngilan şöbəsinə göndərmişdir,Xaliq Abbasov MTN-nin Zəngilan şöbəsinə çağırılıb orda bir neçə saat dindirilmiş və onun izahatı alınmışdır.\nBu günləri isə bu şəxs Qida Təhlükəsizliyi Agentliyinin sədri Qoşqar Təhməzli ilə dostluq münasibəti qurub.\nKeçən yazımızda da qeyd etmişdik ki, son vaxtlar Qoşqar Təhməzliynən bir yerdə tez-tez Avropaya gedən də Xaliq Abbasov olur.


Ana səhifə » YAP xəbərləri » YAP-ın İcra Katibliyində “Vətən müharibəsi-Böyük qələbə” mövzusunda videokonfrans keçirilib\nYAP-ın İcra Katibliyində “Vətən müharibəsi-Böyük qələbə” mövzusunda videokonfrans keçirilib\nAZƏRTAC xəbər verir ki, videokonfransda çıxış edən Azərbaycan Respublikası Baş nazirinin müavini, YAP sədrinin müavini-icra katibi Əli Əhmədov möhtəşəm qələbə münasibətilə təbriklərini çatdırıb. Bildirib ki, Azərbaycan Ordusunun əldə etdiyi Böyük Qələbə tariximizdə xüsusi əhəmiyyət kəsb edir. Bu Qələbə tariximizə qızıl hərflərlə yazılacaq.\n“Xalqımız 30 il bu Qələbəni gözləyib, amma təkcə gözləməyib, ona hazırlaşıb”, - deyən Əli Əhmədovun sözlərinə görə, bunun nəticəsində də Azərbaycan möhtəşəm, əzəmətli Qələbəsini təmin edib. Bu Qələbənin tarixdə mühüm yeri təkcə 30 il sonra torpaqlarımızın işğaldan azad edilməsi deyil, həm də milli qürurumuzun qaytarılmasıdır. “İndi hər bir vətəndaşımız azərbaycanlı olmasının qürurunu yaşayır. Bu tarixi Qələbəni müəyyənləşdirən daha bir cəhət onun döyüş meydanında qan bahasına, can bahasına əldə olunmasıdır. Heç şübhəsiz, Azərbaycan bu Qələbəni qazanmaqla öz tarixinin qızıl səhifəsini, şərəf və ləyaqət səhifəsini yazıb”, - deyə Əli Əhmədov bildirib.\nMöhtəşəm qələbənin qazanılmasının səbəblərindən danışan YAP sədrinin müavini qeyd edib ki, bu amillərdən biri xalqımızın dəyanətidir: “30 il ərzində xalqımız işğal faktı ilə razılaşmadı, güc topladı və öz torpaqlarınını işğaldan azad etdi. İkincisi, möhtəşəm Qələbənin əldə olunmasında güclü Azərbaycan dövləti rol oynadı. Hər bir dövlətin əsas missiyalarından biri öz torpaqlarının təhlükəsizliyi təmin etməkdir və Azərbaycan dövləti də bunu etdi. Digər tərəfdən, Qələbənin təmin olunmasının mühüm səbəblərindən biri də müzəffər Azərbaycan Ordusu, cəngavər hərbçilərimizdir. Güclü Ordumuz olmasaydı, torpaqlarımızı azad edə bilməzdik. 30 il əvvəl Azərbaycan zəif olduğuna görə torpaqlarımız işğal olunmuşdusa, bu gün dövlətimizin qüdrəti, Ordumuzun döyüş qabiliyyəti sayəsində torpaqlarımız azad olundu. Qələbəmizin həlledici amili ölkə Prezidenti, Ali Baş Komandan İlham Əliyevin adı ilə bağlıdır. Dövlət, xalq və ordu o zaman güclü olur ki, ona güclü lider rəhbərlik edir. Bu mənada, bu gün Azərbaycan xalqının böyük coşqu ilə qeyd etdiyi Qələbəmizin baş qəhrəmanı Müzəffər Ali Baş Komandan, Prezident İlham Əliyevdir. Biz hərb və diplomatiya cəbhəsində Prezident İlham Əliyevin liderliyini, sərkərdəlik nümunəsini gördük. Xalqımızın, dövlətimizin birliyi, dövlətimizin başçısına inam bizim Qələbəmizlə nəticələndi. Məhz bunun nəticəsidir ki, Ermənistan tərəfindən bir neçə il ərzində zəbt olunmuş və 30 il işğal altında qalan torpaqlarımızı 44 gün ərzində işğaldan azad etdik”, - deyən Baş nazirin müavini möhtəşəm Qələbənin qazanılmasında qardaş Türkiyənin siyasi və mənəvi dəstəyini də xüsusi vurğulayıb.\nBu Qələbənin Azərbaycana sülh gətirməklə yanaşı, Cənubi Qafqazda da sülh və firavanlıq üçün də etibarlı zəmin yaratdığını qeyd edən Əli Əhmədov söyləyib: “Qürur duyuram ki, təmsil etdiyim Yeni Azərbaycan Partiyasının sədri İlham Əliyevin möhtəşəm rəhbərliyi, sərkərdəlik missiyası nəticəsində xalqımız öz tarixinin ən şərəfli anlarını yaşayır. Tarix öz şərəf səhifəsində Prezident İlham Əliyevin adını əbədi həkk edəcək. Müstəqil Azərbaycanın qurucusu Heydər Əliyev vaxtilə bildirmişdi ki, onun başa çatdıra bilmədiyi işləri İlham Əliyev sona çatdıracaq. Müdrikcəsinə deyilmiş bu fikirlər hazırda həyata keçir. Hesab edirəm ki, bu şanlı Qələbədən sonra Azərbaycan tarixinin yeni mərhələsi başlayacaq, Azərbaycan xalqı dünyada özünün dəyanəti, əyilməzliyi və Ordusunun gücü, qüdrəti ilə də tanınacaq”.\nSonra videokonfransda çıxış edən Milli Məclisin Müdafiə, təhlükəsizlik və korrupsiya ilə mübarizə komitəsinin sədri, YAP Siyasi Şurasının üzvü Ziyafət Əsgərov bu gün xalqımızın qürurlu anlar yaşadığını bildirib. Vurğulayıb ki, çünki 30 il işğal altında olan torpaqlarımız azad edilib. Onun sözlərinə görə, ötən dövr ərzində ATƏT-in Minsk qrupunun həmsədrləri münaqişənin siyasi həlli ilə bağlı heç bir addım atmayıb, Ermənistanı işğalçı kimi tanımayıb. Üstəlik, Ermənistan hakimiyyətinin təxribatları vəziyyəti daha da gərginləşdirdi. Buna görə də, Müzəffər Ali Baş Komandan İlham Əliyevin rəhbərliyi ilə rəşadətli Ordumuz torpaqlarımızı işğaldan azad etməyə başladı.\nTədbirdə, həmçinin Milli Məclisin deputatları - Vətəndaş Həmrəyliyi Partiyasının sədri Sabir Rüstəmxanlı, “Azərbaycan” qəzetinin baş redaktoru Bəxtiyar Sadıqov, Böyük Quruluş Partiyasının sədri Fazil Mustafa və “Azərbaycan respublikasının Dağlıq Qarabağ bölgəsinin azərbaycanlı icması” İctimai Birliyinin sədri Tural Gəncəliyev çıxış ediblər.\nNatiqlər bildiriblər ki, Qarabağ probleminin həllində qazanılmış Qələbə Ermənistanın işğalçılıq siyasətinə son qoyur, erməni tərəfi artıq məğlubiyyətini etiraf edir. Qeyd olunub ki, bu Qələbə Prezidentimizin, xalqımızın və Ordumuzun birliyinin, milli həmrəyliyimizin parlaq təzahürüdür.


Ukraynada öldürülən azərbaycanlı tələbənin qardaşı: 'Qardaşımı vəhşicəsinə öldürüblər' - VİDEO » Xeberaz.az\n"Çox mərifətli, qanacaqlı, ailəcanlı biri idi"\nÖldürülən tələbənin qardaşı danışdı.\nDəhşətli qətlin yeni təfərrüatları üzə çıxdı.\nAzərbaycanlı tələbə təhsil aldığı Ukraynada qətlə yetirilib. Hadisə sentyabrın 26-da Simferopol şəhərində qeydə alınıb.\nARB Şəki xəbər verir ki, Zaqatala rayon Yuxarı Tala kənd sakini 1994-cü il təvəllüdlü 22 yaşlı Məhəmməd Amil oğlu Səfərəliyev naməlum şəxslər tərəfindən bıçaqlanaraq qətlə yetirilib. Ukraynada ali təhsil alan Məhəmməd Səfərəliyevin öldürülməsi ilə bağlı yeni məlumatlar da üzə çıxıb.\nMərhumun qardaşı Ramin Səfərəliyev bildirib ki, hadisə iki nəfər şəxs tərəfindən törədilib: "Qardaşımı vəhşicəsinə qətlə yetiriblər. Səbəbi bilinmir. İnşallah, cinayətin üstü açılacaq. Qardaşım çox mərifətli, qanacaqlı, ailəcanlı biri idi".\nQətli törədən şəxslərdən biri saxlanılıb, digərinin tapılaraq,istintaqa təhvil verilməsi istiqamətində hüquq mühafizə orqanları tərəfindən axtarış əməliyyat tədbirləri həyata keçirilir. Qətlin səbəbi isə hələlik məlum deyil. Yaxınları mərhumun olduqca sakit, tərbiyəli və təhsilə, elmə həvəsli bir gənc olduğunu bildiriblər. Mərhumun meyitinin sabah Azərbaycana gətirilməsi nəzərdə tutulur.\n16-09-2018, 19:35 Sabirabadda kənd icra nümayəndəsi maşınla piyadanı vuraraq öldürüb - YENİLƏNİB\n17-07-2016, 21:08 Azərbaycanlı aparıcı: “Bu dəyyus düşünməyib ki...”\n9-02-2018, 11:39 Kəndlərimiz atəşə tutulub\n25-04-2015, 13:24 Türk bayrağına görə ermənilərlə mübahisə edən azərbaycanlı polis tərəfindən saxlanılıb.\n8-03-2022, 15:01 Sabah hava necə olacaq?


"Vor zakon" Əzizin işi: keçmiş səhiyyə naziri həbs olundu\n19:30 - 15 May\nHüquq-mühafizə orqanlarının əməkdaşları kriminal aləmdə “Çeçen Əziz” kimi tanınan "qanuni oğru" Əziz Batukayevin cəzaçəkmə müəssisəsindən qanunsuz yollarla azad olunması ilə bağlı cinayət işini araşdırarkən Qırğızıstanın sabiq səhiyyə naziri Dinara Saginbayevanı həbs ediblər.\nBu barədə Rusiyanın “Prestupnaya Rossiya” nəşri məlumat yayıb. Məlumata əsasən, yaxın günlərdə istintaqa çağırılaraq dindirilən sabiq məmur müvəqqəti saxlama təcridxanasına salınıb.\nQeyd edək ki, D.Saginbayeva 2011-2014-cü illərdə Qırğızıstanın səhiyyə naziri vəzifəsində çalışıb.\n“Çeçen Əziz”in qanunsuz olaraq həbsdən buraxılması ilə bağlı bu ilin yanvar ayında cinayət işi başlanıb. İstintaq dövründə məlum olub ki, işin fiqurantları Səhiyyə Nazirliyinin əməkdaşları olub. Onlardan biri - həkim-onkoloq Emil Makimbetov da həbs edilib.\nXatırladaq ki, ciddi rejimli koloniyada cəza çəkən “Çeçen Əziz” məhkəmənin qərarı ilə 2013-cü ildə azadlığa buraxılıb. “Qanuni oğru”nun həbsdən buraxılması həkimlərin ona “kəskin leykoz” diaqnozu qoymalarından sonra baş tutub. Ə.Batukayev məhkəmə hökmü qanuni qüvvəyə mindikdən cəmi 6 saat sonra Bişkekdən çarter reysi ilə Qroznıya uçub.\nBəzi məlumatlara görə, kriminal avtoritetin “qaçış”ını Dövlət Dumasının deputatı, Ramzan Kadırovun ən yaxın tərəfdarı Adəm Dəlimxanov təşkil edib.\nOxunma sayı: 1045\n14:20 - 29 May\n14:02 - 29 May\n12:35 - 29 May\n20:10 - 28 May\nPolis tərəfindən saxlanılarkən özünə xəsarət yetirən Xaçmaz sakini xəstəxanada ölüb\n15:54 - 28 May\nNarkotik bitkilər becərən Ağdaş və Göyçay sakinləri saxlanılıb\n14:45 - 28 May\nMasallı sakinindən tapanca götürülüb\n15:13 - 27 May\n12:55 - 27 May


Çoxsaylı problemlər yarana bilər -BÜRCLƏR\nÇoxsaylı problemlər yarana bilər - BÜRCLƏR\nCƏMİYYƏT 00:22 / 14.03.2018\nQoç- Günün ilk yarısında bütün işləri əvvəlcədən planlaşdırmağa çalışmayın. İntuitiv hərəkət etsəniz, ciddi reqlamentdən çıxaraq daha böyük və əhəmiyyətli uğurlara nail ola bilərsiniz. Fəaliyyət azadlığı mütləqdir. Zəruri saydığınız kimi hərəkət edin.\nBuğa- Rəqibləri geridə qoyaraq irəliləmək şansları var. Şəxsi münasibətlərdə də yeniliklər zamanıdır. Maliyyə əməliyyatları, alış-veriş, yaradıcılıq üçün münasib zamandır.\nƏkizlər- Ən müxtəlif işlərin yerinə yetirilməsi üçün münasib zamandır. Özünüzdən bədgüman olmayın. Qüvvə və potensialınıza şübhəniz olmasın. İndiyədək reallaşdırılmasını arzuladığınız məsələni gerçəkləşdirməyə başlayın. İradəli olun, əsla və heç bir halda geri çəkilməyin.\nXərçəng- İşlərinizdə irəliləmək üçün rasional düşünün. Qərar qəbul edəndə ön planda olmayın. Perspektivlər sizi təmin edirsə, işə başlayın.\nŞir- Yaxın ətrafınızdakı insanlarla ünsiyyətdə süni problemlər yaratmayın. Rabitə vasitələri və ya texnikanın işində problemlər yarana bilər. İşlərinizə qapılaraq ailə üzvlərinin xahişini qulaqardına vurmayın. Öhdəlikləri unutmayın.\nQız- Uzaqdan yaxşı məsləhət alacaqsınız. Təmasları aktivləşdirin. Təcrübənizi yaxın ətrafınızdakı insanlardan biri ilə paylaşa bilərsiniz. Müxtəlif ağırlıqda və səviyyədəki problemlərin həllində tələskənliyə yol verməyin. Təmirə başlamaq, yaşam arealını yeniləmək olar.\nOxatan- Şərtləri təhlil edin, situasiyadan istifadə edin. Sizə dəyər verən insanın maraqlarını qulaqardına vurmayın. Yaxşı tanıdığınız insanla əməkdaşlıq edin.\nOğlaq- Seçim qarşısında qalacaqsınız. Aldığınız təklifləri tələsmədən dəyərləndirin. Zərurət yaranarsa, tələsin. Ətalət və tənbəllik zamanı deyil. Problemlərin həllinin sınanmış metodları işlək deyil. Yaşam göstərir ki, yeni variantların nəzərdən keçirilməsi zamanı çatıb.\nDolça- Günün ilk yarısında başladığınız işlərdə və təşəbbüslərdə uğur qazana bilərsiniz. Kollektiv fəaliyyətdə xeyir var. İşlərin qaydaya salınması, şəxsi münasibətlərin tənzimlənməsi üçün yaxşı zamandır. Hadisələrə təsir imkanları böyük olan insanla aktiv ünsiyyətdə olun.\nBalıqlar- Əyləncə və istirahət fikirlərini təxirə salın. Çoxsaylı problemlər yarana bilər. Planlaşdırdığınız bəzi tədbirləri və işləri təxirə salmalı olacaqsınız. Səbrli və təmkinli olsanız, situasiya sizi qıcıqlandırmayacaq.


“Rusiya ilə Türkiyənin yaxınlaşması…” – Politoloq – Yenicag.Az\nAktual mövzular:Ramazan, Azərbaycan, Ermənistan, Qalmaqal, Futbol,\n“Rusiya ilə Türkiyənin yaxınlaşması…” – Politoloq\nRusiya Prezidenti Vladimir Putin türkiyəli həmkarı Rəcəb Tayyib Ərdoğanla Qazaxıstanın paytaxtı Astanada görüşəcəyini açıqlayıb.\nPutinlə Ərdoğanın Astanada baş tutacaq növbəti görüşü ABŞ və Qərb əleyhinə rus-türk ittifaqının möhkəmlənməsi istiqamətində daha bir ciddi addım kimi qiymətləndirilir.\nAnkara ilə Moskvanın bu qədər yaxınlaşması geosiyasi müstəvidə hansı dəyişikliklərə gətirib çıxara bilər?\nTərəflərin Astanada baş tutacaq görüşü ilə bağlı Yenicağ.az-a açıqlama verən politoloq Zərdüşt Əlizadə bildirib ki, Putinlə Ərdoğanın sıravi görüşünə bu cür münasibət bəsləmək yalnız və yalnız sadə yanaşmanın nəticəsidir:\n“Rusiya ilə Türkiyənin yaxınlaşması iki tərəfin mövqeyinə xidmət edir. Tərəflərin yaxınlaşması ABŞ-a, NATO-ya, Avropaya və Qərb dünyasına qarşı çıxmaq deyil. Türkiyə ümumiyyətlə, NATO-ya qarşı çıxa bilməz. Çünki Türkiyə NATO üzvü olaraq xeyli qazanc əldə edib və hörmət qazanıb. Ola bilər ki, NATO çərçivəsində müəyyən məsələlər və fərqli yanaşmalar var, amma bütünlükdə Türkiyə heç vaxt NATO-nu tərk edib, Rusiyaya yaxınlaşmaz”.\nRusiyanın yaxınlaşmasında iqtisadi əməkdaşlıq, siyasi görüşlər və s. mənafelər var:\n“Ancaq bu o demək deyil ki, Türkiyə ilə Rusiyanın bu qədər yaxınlaşması geosiyasi müstəvidə hansısa dəyişikliklərə gətirib çıxaracaq. Bu sadəcə, sıravi görüşdür. Bu görüşdə NATO-ya qarşı strateji əməkdaşlıqdan söhbət gedə bilməz və bunu şişirtməyə dəyməz”.\nTarix: 16.12.2016 - 15:48\nSiyasət Seçmələr Banner\n“Zaxarovanın Qarabağla bağlı dedikləri ağ yalandır” – Ekspert\n5 saat öncə 1135\nPutin Paşinyanı İlham Əliyevlə tanış etdi\n7 gün öncə 4353\n“Rusiya Orta Asiyaya təsirini saxlaya bilməyəcək” – Oljas Süleymenov – Özəl\n1 gün öncə 3764\n“Bəlkə azərbaycanlılarla bağlı şəxsi müstəvidə xoşagəlməz yaşantısı olub…” – Amaşov Zaxarovadan yazdı\n4 gün öncə 3594\n“Seçki dövründə yaranan siyasi fəallığın səngiməsi təbiidir” – Millət vəkili\n5 gün öncə 3326\nMM-in son plenar iclasının vaxtı məlum oldu\n1 gün öncə 3161\nKremldən yeni tələ: Rusiya “Sonuncu kartı”nı işə salır\n3 həftə öncə 8459\nAzərbaycan prezidentinin yeni səlahiyyəti müəyyənləşdi\n2 həftə öncə 8145\n“Paşinyanla danışığa Əliyev deyil, Məmmədov getməlidir”- Politoloq\n3 həftə öncə 6823\nBaş konsula ağır ittiham – Prezidentin göstərişi Sankt-Peterburqa çatmır?\n2 həftə öncə 6808\nXİN başçıları Berlində toplanır\n2 həftə öncə 6562\nMilyarder qızıyla nişanlanan Anar sirlərini açdı: “Arağın küpünə girir” – VİDEO ... İyun 21, 08:11\n“Rusiya Türkiyənin kosmik dövlətə çevrilməsinə kömək edə bilər” – Amur Hacıyev... İyun 20, 14:42\nPutin qərbyönümlü Paşinyana nə qədər dözəcək? – Orxan Camal ilə müsahibə... İyun 08, 16:28\nMəşhur bəstəkarın xanımından 20 illik sirr: “Onu üzə çıxarıb hamını şok edəcəm” ... İyun 08, 13:41\n“Bədənim gözəldir, niyə gizlədim ki?” – Açıq-saçıq fotoları ya... İyun 07, 11:30\nNazpəri azadlığa buraxılan sürücü barədə: “Cinayəti ört-basdır edib”... İyun 21, 16:17\nDÇ-2018: Danimarka hesabı açdı – YENİLƏNİR... İyun 21, 16:13\n“Neftçi”də rəzalət: Mühafizəçilər futbolçuları bazaya buraxmadı... İyun 21, 14:42\nAzərbaycan efirində erotik rəqs – VİDEO... İyun 21, 11:10\nŞamaxıda dəhşətli cinayət – Əri qadının üzündə dəlik açdı... İyun 21, 09:50\nAzərbaycan, Bakı, Salyan yolu 22


Sağlam Blueberry Scones resepti - Ənənəvi reseptlər - 2021\nSon vaxtlar bir yunan yoğurt vuruşunda oldum və bu çiyələkli keklərin uğursuz uğurundan sonra qatıqla çörək bişirmək fikri ilə maraqlandım. Qatıq bişmiş məhsullarda fantastikdir; yüngül, nəmli bir toxuma və ləzzət verir və sizin üçün yağ, xama və ya krem pendir kimi kökəlmə alternativlərindən daha yaxşıdır. Ümumiyyətlə, bişmiş məhsullardakı yağ miqdarının yarısını Yunan qatıqının yarısı ilə əvəz edə bilməlisiniz (məs., 8 xörək qaşığı kərə yağı 4, üstəgəl 2 xörək qaşığı yoğurt olur).\nÇöreklər kərə yağı ilə çox ağır olduğundan, uyğunlaşma üçün əsas olacağını düşünürdüm. Bu moruq yulaf ezmesi çörəklərindəki bir az kərə yağı qatıqla əvəzləməyə çalışdım, eyni zamanda bütün təyinatlı unu tam buğda xəmir unu ilə əvəz etdim. Vasitəli çörek şəkilləri ilə sona çatdım, buna görə fotoşəkillər Lightroomumdakı uğursuz reseptlər sırasına qatıldı. Bu daha tez-tez olur - blogda yalnız ən yaxşısını paylaşıram.\nBeləliklə, yunan qatıqlı kəpəkli bir buğda tarağı reseptini axtardım və nəticədə Caroline şokolad və yerkökü tərəfindən yazılan möhtəşəm bir yazıya düşdüm. Tam axtardığım şey idi, ona görə də onun reseptini yaxından izlədim və sadəcə 35 dəqiqə sonra dadına baxdığım ən yaxşı tarağı yemişdim.\nÇöplər bir çömçə olmalıdır hər şeydir: çöldə bir qədər xırtıldayan və içəridə incə nəmli və tüklü. Çox şirin deyil, hələ ləzzətlə doludur. Kəpəkli xəmir xəmir ununun daha yüngül toxuması sayəsində ağır, qoz-fındıq kəpəkli xırdabənzər dadına bənzəmirlər. Yunan qatıq, limon qabığı ilə gözəl oynayan nəm və yüngül bir qarışıq verir. Həqiqətən, bunun olduğuna inanıram scone reseptini bütün skon reseptlərinə son vermək.\nƏmin deyiləm? Gəlin bu çörekləri bişirdiyim gün mətbəximə girmək qismətinə çatmış iki yetkin oğlanın reaksiyasını araşdıraq. Bir ısırığdan sonra birincisi sevinclə yellədi və mükəmməlliyinə lənət etdi. O gecə, digər oğlan praktik olaraq mətbəxin ətrafında vals oynadı, qarışığının hər son dişləməsindən ləzzət aldıqca mm-mm. İkincisi əvvəlcədən bir neçə içki içmiş ola bilər, amma sizi əmin edirəm ki, bu oğlanlar normal olaraq çöplərdən həyəcanlanmırlar. Onlar o qədər yaxşıdırlar.\nMəhsul: 8 çörek 1x\nÇörək bişirmə çörəkləri sizi qorxudubsa, bu resepti sınamaqdan çəkinməyin. Tərkibləri bir yerə atmağın nə qədər asan olduğuna təəccübləndim. Daşları formalaşdırmaq və dilimləmək də asan idi. Onları bu həftə sonu səhər yeməyinə hazırlayın və qalanını daha sonra dondurun!\n1 s stəkan buğda xəmir unu və ya tam buğda unu\n½ stəkan kəpəkli un\n3 xörək qaşığı turbinado (xam qamış) şəkər və üstə səpmək üçün daha çox\n5 xörək qaşığı soyuq duzsuz kərə yağı\n1 stəkan yaban mersini (dondurmuşdum, təzə də istifadə edərdim!)\n½ fincan düz az yağlı yunan yoğurt (Fage tərəfindən% 0 yağlı qatıq istifadə etdim)\nChoice seçim fincan süd (% 2 istifadə etdim)\nFırını 425 dərəcə Fahrenhayt dərəcəsinə qədər qızdırın.\nBir qabda unları, qabartma tozu, şəkər və duzu birləşdirin və çırpın.\nKərə yağını dilimləyin və quru maddələrə atın. Bir xəmir kəsici varsa, kərə yağı unun içinə kəsmək üçün istifadə edin. Xəmir kəsici yoxdursa, kərə yağı xırda-xırda doğrayın və unun içinə qarışdırın.\nYaban mersini və limon qabığını əlavə edin və yavaşca qarışdırın. Dondurulmuş yaban mersini istifadə edə bilərsiniz, heç bir əriməyə ehtiyac yoxdur.\nYumşaq süd və yoğurt qarışdırın. Nəticədə unun sonuncusunu xəmirə yoğurmaq üçün əllərinizi istifadə etməlisiniz.\nXəmirin ətrafında bir santimetr dərinlikdə bir dairə şəklində düzəldin. Dairəni 8 dilim kəsin.\nDilimləri ayırın və perqament kağızı və ya folqa ilə örtülmüş bir çörəkçilik təbəqəsinə qoyun.\nTaşların üst hissələrini bir az xam şəkərlə səpin.\n15 dəqiqə və ya açıq qəhvəyi qədər bişirin.\nVideoya baxın: Bacon Jalapeño Poppers - You Suck at Cooking episode 103 (Iyun 2021).\nİnanılmaz Siciliya patlıcan güveç (Caponata)\nCopyright 2021 \_ Tariflər, kitablar, TV şouları və restoranlar üçün rəsmi veb sayt \_ Blueberry Lemon Scones


SOCAR-AMEA əməkdaşlığı çərçivəsində sürtkü yağları və digər istehlak məhsulları istehsal olunur - Finans.az\n13 İyun, 2019 15:46\nBu gün Azərbaycan Dövlət Neft Şirkətinin (SOCAR) prezidenti Rövnəq Abdullayev və şirkətin digər rəhbər şəxsləri Azərbaycan Milli Elmlər Akademiyasına (AMEA) məxsus "Yüksək Texnologiyalar Parkı" MMC-də (YTP) olublar.\n"Finans.az" SOCAR-a istinadən xəbər verir ki, AMEA-nın prezidenti akademik Akif Əlizadə bildirib ki, YTP Prezident İlham Əliyevin 8 noyabr 2016-cı il tarixli sərəncamı ilə yaradılıb və burada müxtəlif təyinatlı innovativ müəssisələr fəaliyyət göstərir.\nSOCAR rəhbərliyi ilk növbədə AMEA Strateji Elmi Analitik Sınaq Mərkəzinin fəaliyyəti ilə tanış olub. Bildirilib ki, “AMEA Təcrübə -Sənaye Zavodu” SOCAR ilə əməkdaşlıq çərçivəsində öz xammal təchizatının bir hissəsini Heydər Əliyev adına Neft Emalı Zavodunun vasitəsi ilə həyata keçirir. Azərbaycanda yüksək keyfiyyətli sürtkü yağları, antikorroziya vasitələri, dizel mühərrik yağları, transmissiya yağları, yanacaq qatqıları, qazma məhlulları kimi müxtəlif çeşidli məhsulları istehsal edən MMC-lər bununla SOCAR-ın dəyər zəncirinin son istehlak məhsullarına çevrilməsində iştirak edirlər.\nQeyd edək ki, AMEA-nın təşəbbüsü ilə qurulmış və beynəlxalq akkreditasiyadan keçmiş YTP-nin əsas hədəfləri Azərbaycanda iqtisadiyyatın davamlı inkişafına töhfə vermək, iqtisadiyyatımızın ümumi rəqabət qabiliyyətini artırmaq, habelə müasir elmi və texnoloji nailiyyətlərə, yüksək texnologiyalara əsaslanan istehsalat müəssisələrinin fəaliyyəti üçün münbit şərait yaratmaqdır. YTP-nin rezidentləri müxtəlif çeşidli sürtkü materiallarından əlavə həm də elektronika, avtomatika, proqram təminatı, dron və digər elektron cihazlarını istehsal edir. Parkda dünya standartlarına cavab verən yeni nəsil pilotsuz uçuş aparatlarının istehsalı artıq təkmilləşdirilib, perspektivdə çoxfunksiyalı dronların istehsalı nəzərdə tutulur.


dırnaq lakı doldurma maşını, dırnaq lakı qablaşdırma avadanlığı - Npackfiller.com\nDırnaq lakı, məlhəmlər, UV dırnaq jeli, sərtləşən jellər və dırnaq gücləndiriciləri: sizi dırnaq sənəti ilə əlaqəli bütün məhsulları qablaşdırmaq üçün uyğun olan avadanlıqlarımızla tanış edirik.\nMaşınlarımız, dırnaq lakı kiçik dozaları və xüsusi olaraq dırnaqlar üçün istehsal olunan digər məhsulların paketlənməsi üçün ən praktik və çevik bir həlldir. Maşınlarımız sadəliyi, istifadə sürəti ilə tanınır və təmizlənməsi asandır. Hər şeydən əvvəl, maşınlarımız davamlıdır və dırnaq lakı və ya hər hansı digər bir dırnaq məhsulu doldurmaq üçün yüksək keyfiyyətli materiallardan hazırlanmışdır. Dozaj maşını inanılmaz dərəcədə dəqiq olmağa hesablanıb və məhsulu israf etmir.\nŞirkətlərimizin əsas gündəliyi tel dırnaqları cilalamaq üçün geniş istifadə olunan ən yüksək keyfiyyətli avtomatik dırnaq lakı doldurma maşını istehsalı, ixracı və təchizatıdır. bu maşını istehsal etmək üçün, bacarıqlı mütəxəssislər qrupumuz, bazar normalarına uyğun olaraq keyfiyyətli məhsul komponentlərindən və ən son texnologiyalardan istifadə edir. Bundan əlavə, təmin edilmiş maşın, qüsursuzluğuna zəmanət vermək üçün keyfiyyətin çoxsaylı parametrləri üzərində yoxlanılır. təklif olunan avtomatik dırnaq lakı doldurma maşını iqtisadi cəhətdən ədalətli qiymət aralığından əldə edilə bilər.\navtomatik 30-50 bpm mini dırnaq lakı şüşə doldurma maşını\nBu istehsalçı NPACK-də hazırlanmış avtomatik dırnaq lakı fırlanan doldurma maşını üç funksiyaya malikdir, maye doldurma, spout qoymaq və basmaq, xarici örtüklü 3in1 maşın. Müştərinin istəyinə uyğun olaraq kənar qapağı bağlaya bilərik. Şüşə yox, yox ...\n5ml dırnaq lakı şüşə doldurma qapağı maşını\n5ml dırnaq lakı şüşə doldurma maşını, şirkətimiz tərəfindən araşdırılmış və inkişaf etdirilmiş yüksək texnoloji məhsuldur. Ağızdan maye, maye kimyəvi və s. Kimi maye məhsulları üçün uygundur. Məhsulların doldurulması üçün geniş tətbiq olunur ...


Sağlamlıq imkanları məhdud uşaqların səyyar sosial reabilitasiyasına başlanıldı » Via.az\nSağlamlıq imkanları məhdud uşaqların səyyar sosial reabilitasiyasına başlanıldı\nSosial Xidmətlər Agentliyi 1 İyun - Uşaqların Beynəlxalq Müdafiəsi Günündə sağlamlıq imkanları məhdud 6 yaşadək uşaqların səyyar formada sosial-psixoloji və sosial-pedaqoji reabilitasiyasına başlayıb. Xidmət pilot olaraq əvvəlcə Bakının Səbail və Yasamal rayonlarında həyata keçiriləcək.\nAgentliyin psixoloq, pedaqoq, sosial işçi və loqopedlərdən ibarət mütəxəssislər qrupu ünvanlara gedərək, həmin uşaqları kompleks (sistemli) şəkildə sosial-psixoloji və sosial-pedaqoji reabilitasiya xidmətləri ilə təmin edəcək. Sağlamlıq imkanları məhdud uşaqlarda davranış pozuntuları, qəzəbi idarəetmə problemləri, diqqət əskikliyi, əhvalın qeyri-sabitliyi, hiperaktivlik, adaptasiya problemi, həmyaşıdlarla mübahisə etmək və s. kimi halların reabilitasiyası nəzərdə tutulur.\nBu məqsədlə müxtəlif proqram və terapiyalardan, pedaqoji texnika və pediatrik reabilitasiya üsullarından istifadə olunacaq, psixoloji konsultasiyalar aparılacaq. Valideynlər üçün maarifləndirici təlim və seminarlar, dəstək qrupları da təşkil olunacaq.\nİlkin olaraq belə uşaqların ailələri ilə görüş keçirilib və ilkin qiymətləndirməyə başlanılıb. Uşaqların ailələrinin maarifləndirici təlim və seminarlara cəlbi, dəstək qruplarının təşkili də nəzərdə tutulur.\nReabilitasiya seansları həftədə beş dəfə keçiriləcək. Hər seansın müddəti uşağın mövcud durumu, yaşı və tətbiq olunan texnikalardan asılı olaraq 30-45 dəqiqədir. Xidmətdən yararlanmaq istəyənlər Sosial Xidmətlər Agentliyinə və Agentliyin Səbail, Yasamal rayonları üzrə filiallarına müraciət edə bilərlər.\nSağlamlıq imkanları məhdud uşaqlarla psixoloji reabilitasiya prosesində ABA terapiyası, Yoqa, TEACCH proqramı, Erqoterapiya, Art terapiyadan da istifadə olunacaq.


Minsk Qrupunun təklif etdiyi sülh sazişləri seriyasından: “Ümumi dövlət” » Azərbaycan İnformasiya Agentliyi\nQarabağda 4 günlük müharibə Minsk Qrupunu fəallaşdırıb, xüsusənhəmsədr ölkələrdən Rusiya tərəflərin hərbi əməliyyatları dayandırması və danışıqlar masası arxasına keçməsi üçün güclü təzyiqlər göstərib. Hələlik danışıqların başlayacağını göstərən əlamət yoxdur, bununla belə açıqlanıb ki, masa üzərində hansısa “Lavrov planı”, yaxud 2011-ci ildə Kazanda prezidentlərin imzalaması üçün nəzərdə tutulan sənədin müəyyən redaktələr edilmiş yeni variantıdır.\nATƏT-in Minsk Qrupunun təklif etdiyi «Ümumi dövlət» variantı\nBu sənəd 1998-ci ilin noyabrında tərəflərə təqdim edilib. Təklifin mahiyyəti belədir ki,Dağlıq Qarabağ Azərbaycan sərhədləri daxilində respublika formasında dövlət və ərazi vahidi statusu əldə edir, Azərbaycanla birlikdə ümumi dövlət yaradır. Azərbaycan sənədi ərazi bütövlüyünə qarşı hörmətsizlik kimi qiymətləndirərək rədd edib.\nDağlıq Qarabağ silahlı münaqişəsinin nizamlanması üzrə hərtərəfli sazişin prinsipləri haqqında.\nBeynəlxalq hüququn norma və prinsipləri, o cümlədən dövlətlərin ərazi bütövlüyü və xalqların öz müqəddəratını təyin etmə prinsiplərinə uyğun olaraq, Dağlıq Qarabağ münaqişəsini sülh yolu ilə tənzimləməkdə qətiyyətli olan Ermənistan, Azərbaycan və Dağlıq Qarabağ aşağıdakılar barədə razılığa gəlirlər:\nI. Dağlıq Qarabağın statusu haqqında Saziş\nTərəflər aşağıdakı müddəaları özündə birləşdirən Dağlıq Qarabağın statusu haqqında saziş bağlayırlar:\nDağlıq Qarabağ respublika formasında dövlət və ərazi qurumudur və Azərbaycanın beynəlxalq səviyyədə tanınan sərhədləri daxilində onunla ümumi dövlət yaradır.\nAzərbaycan və Dağlıq Qarabağ vəzifələr bölgüsü və müvafiq dövlət orqanları arasında səlahiyyətlərin qarşılıqlı təhvili haqqında Konstitusiya qanununa bərabər olacaq saziş imzalayırlar.\nAzərbaycan və Dağlıq Qarabağ ümumi məsələlərə aid siyasət və fəaliyyətin müəyyən edilməsi üçün prezidentlərin, baş nazirlərin və parlament sədrlərinin təmsilçilərinin daxil olduğu Müştərək Komitə yaradırlar.\nMüştərək fəaliyyəti koordinasiya etmək və əlaqə saxlamaq üçün Bakı və Stepanakertdə müvafiq olaraq Dağlıq Qarabağın və Azərbaycanın nümayəndəlikləri yaradılır.\nDağlıq Qarabağ iqtisadiyyat, elm, mədəniyyət, idman və humanitar sahələrdə xarici dövlətlər və əlaqəli regional və beynəlxalq təşkilatlarla xaricdə müvafiq nümayəndələri olmaqla, birbaşa xarici əlaqələr yaratmaq hüququna malik olacaq.\nDağlıq Qarabağın siyasi partiyaları və ictimai təşkilatları xarici ölkələrin siyasi partiyaları və ictimai təşkilatları ilə əlaqə yaratmaq hüququna malik olacaqlar.\nDağlıq Qarabağ onun maraqlarına toxunan məsələlər üzrə Azərbaycanın xarici siyasətində iştirak edir. Bu cür məsələlərə dair qərarlar hər iki tərəfin razılığı olmadan qəbul edilə bilməz.\nDağlıq Qarabağ hökumətinin xüsusi mənafeləri olan xarici ölkələrdəki Azərbaycan səfirliklərində və ya konsulluqlarında öz nümayəndələri ola bilər, həmçinin Dağlıq Qarabağın maraqlarına toxunan beynəlxalq danışıqlarda iştirak üçün Azərbaycan nümayəndə heyətinin tərkibində öz mütəxəssislərini öndərə bilər.\nDağlıq Qarabağın sərhədləri keçmiş Dağlıq Qarabağ Muxtar Vilayətinin sərhədlərinə uyğun olacaq. Onların mümkün dəqiqləşdirilməsi və ya dəyişdirilməsi Azərbaycan və Dağlıq Qarabağ arasında xüsusi qarşılıqlı razılaşmanın obyekti ola bilər.\nAzərbaycan və Dağlıq Qarabağ arasında sərhədlər bir-birlərinin silahsız vətəndaşlarının sərbəst hərəkəti üçün qarşılıqlı şəkildə açıq olacaq. Səfərlər və işgüzar münasibətlərin aparılması zamanı onlar gömrük və ya digər rüsumlardan azad olacaqlar.\nDaimi yaşayış hüququnun verilməsi müvafiq hökumətlərin səlahiyyətlərinə daxil olacaq.\nAzərbaycan və Dağlıq Qarabağ mübahisələrin nizama salınması üçün güc və ya gücün tətbiqi ilə bağlı hədələrdən istifadə etməyəcəklər. Müştərək Komitənin həll edə bilmədiyi mübahisə və fakir ayrılıqlarının yarandığı təqdirdə, Tərəflər ATƏT-in fəaliyyətdə olan sədrinin konsultativ rəyi üçün müraciət edə bilər, bu rəy son qərar qəbul edilən zaman nəzərə alınacaq.\nDağlıq Qarabağın statusuna aşağıda sadalanan hüquq və imtiyazlar daxildir - bunlar Minsk Konfransı tərəfindən təsdiqlənmiş Dağlıq Qarabağın Statusu haqqında Sazişdə rəsmiləşəcəklər:\n1. Dağlıq Qarabağın referendumda Dağlıq Qarabağ sakinləri tərəfindən qəbul edilmiş öz konstitusiyası olacaq. Dağlıq Qarabağın Statusu haqqında Sazişin müddəaları bu Konstitusiyaya daxil ediləcək. Bu sazişin qanunvericiliyə daxil edilməsi üçün Azərbaycan həmçinin öz Konstitusiyasına dəyişikliklər edəcək. Bu Sazişin müddəaları və ya onu daxil edən Dağlıq Qarabağ və Azərbaycan Konstitusiyalarının müvafiq hissəsi hər üç tərəfin razılığı olmadan dəyişdirilə bilməz.\n2. Dağlıq Qarabağ ərazisində Dağlıq Qarabağın Konstitusiyası və qanunları qüvvədədir. Azərbaycanın qanunları, qaydaları və icra qərarları Dağlıq Qarabağın Konstitusiyası və qanunlarına zidd olmadığı halda Dağlıq Qarabağ ərazisində qüvvədədirlər.\n3. Dağlıq Qarabağın öz bayrağı, gerbi və himni olacaq.\n4. Dağlıq Qarabağ öz Konstitusiyasına uyğun olaraq sərbəst formada öz qanunverici, icraedici və məhkəmə orqanlarını yaradır.\n5. Dağlıq Qarabağ vətəndaşları şəxsiyyət vəsiqəsi kimi xüsusi «Dağlıq Qarabağ» möhürlü Azərbaycan pasportlarına malik olacaqlar. Yalnız Dağlıq Qarabağ hökuməti və onun səlahiyyət verdiyi idarə bu cür pasport vermək hüququna malik olacaqlar. Erməni mənşəli Dağlıq Qarabağ vətəndaşları Ermənistana emiqrasiya edə bilərlər və ora daimi yaşayış məqsədilə köçdükləri halda, bu ölkənin qanunlarına uyğun olaraq Ermənistan vətəndaşlığını ala bilərlər.\n6. Dağlıq Qarabağ əhalisi Azərbaycan parlamentinə deputatları seçmək və Azərbaycan prezidenti seçkilərində iştirak etmək hüququna malikdir.\n7. Dağlıq Qarabağ sərbəst iqtisadi bölgə olacaq, Azərbaycanın pul əskinazları ilə bərabər dövriyyəsi olan öz pul əskinazlarını emissiya etmək və həmçinin öz markalarını nəşr etmək hüququna malik olacaq.\n8. Dağlıq Qarabağın Ermənistan və Azərbaycanla sərbəst və maneəsiz nəqliyyat və rabitə əlaqələrinə hüququ olacaq.\n9. Dağlıq Qarabağ könüllü əsaslarla formalaşan milli qvardiyaya (təhlükəsizlik qüvvələrinə) və polis qüvvələrinə malik olacaq. Bu qüvvələr Azərbaycan hökumətinin razılığı olmadan, Dağlıq Qarabağdan kənarda fəaliyyət göstərə bilməzlər.\n10. Dağlıq Qarabağ hökumətinin icazəsi olmadan Azərbaycan ordusunun, təhlükəsizlik qüvvələrinin və polisinin Dağlıq Qarabağ ərazisinə daxil olmaq hüququ olmayacaq.\n11. Erməni dili Dağlıq Qarabağda əsas rəsmi dildir, ikinci rəsmi dil - Azərbaycan dilidir. Dağlıq Qarabağ vətəndaşları həmçinin bütün rəsmi və qeyri-rəsmi hallarda digər doğma dillərdən istifadə edə bilərlər.\n12. Dağlıq Qarabağın büdcəsi öz mənbələrindən gələn vəsaitdən təşkil olunacaq. Dağlıq Qarabağ hökuməti Azərbaycan və xarici şəxslərin və şirkətlərin sərmayə yatırımlarını həvəsləndirəcək və onlara zəmanət verəcək.\nII. Laçın dəhlizinə dair Laçın rayonunun xüsusi rejiminə aid Azərbaycanın və Dağlıq Qarabağın razılığı ilə digər qərarlar qəbul edilməzsə, Dağlıq Qarabağ və Ermənistan arasında maneəsiz əlaqələr məqsədilə Dağlıq Qarabağ tərəfindən Laçın dəhlizindən istifadə məsələsi ayrıca razılaşmanın obyekti olacaq. Laçın rayonu həmişəlik tam hərbsizləşdirilmiş bölgə qalmalıdır.\nIII. Şuşa və Şaumyan şəhərlərinə dair Tərəflər razılaşırlar ki, bütün azərbaycanlı qaçqınlar Şuşa şəhərində öz yaşayış yerlərinə qayıda bilərlər. Onların təhlükəsizliyinə Dağlıq Qarabağın müvafiq hökumət orqanları tərəfindən zəmanət veriləcək. Onlar Dağlıq Qarabağın bütün vətəndaşları ilə eyni hüquqlara, o cümlədən siyasi partiyaların yaradılması, bütün səviyyəli seçkilərdə iştirak, dövlət qanunverici orqanlarına və yerli özünüidarə orqanlarına seçilmək, dövlət işinə və Mühüm sənədlər həmçinin hüquq-mühafizə orqanlarına işə qəbul olmaq hüququna malik olacaqlar. Bu cür hüquqları Şaumyan şəhərinə qayıdan erməni qaçqınları da alacaq. Şuşa və Şaumyan şəhərlərinin sakinləri yollardan zəmanətli istifadə edə biləcək, Azərbaycanın və Dağlıq Qarabağın digər bölgələri ilə rabitə və münasibətlər saxlaya biləcəklər.\nDağlıq Qarabağ və Azərbaycan hökumətləri Şuşa və Şaumyan şəhərlərində ATƏT-in demokratik təsisatlar və insan hüquqları üzrə Bürosunun nümayəndəliklərinin yerləşdirilməsinə və işinə yardım göstərirlər.\nDağlıq Qarabağın statusu haqqında Saziş üç tərəf arasında imzalanır və Minsk Konfransının təsdiqindən sonra qüvvəyə minir.\nIV. Silahlı münaqişənin dayandırılması haqqında Saziş\nTərəflər razılaşırlar ki, silahlı münaqişənin dayandırılması haqqında Sazişə aşağıdakı müddəalar daxil olacaq:\nI. Tərəflər öz aralarında mübahisələrin nizamlanması üçün zor hədələrindən və ya zor tətbiqindən imtina edirlər. Onlar bütün belə mübahisələri, o cümlədən bu Sazişin həyata keçirilməsi ilə bağlı yarana biləcək istənilən mübahisələri sülh yolu ilə, ilk növbədə danışıqlar yolu ilə və ya ATƏT-in Minsk prosesi çərçivəsində həll edirlər.\nII. Tərəflər öz silahlı qüvvələrini aşağıdakı müddəalara və əlavə I-də verilmiş təfsilatlara əsasən çıxarırlar:\nB. İkinci mərhələdə qüvvələr əlavə 1-də verilmiş qrafikə uyğun aşağıdakı qaydada çıxarılırlar:\n(2) Dağlıq Qarabağ qoşunları Dağlıq Qarabağ və Ermənistan arasında maneəsiz əlaqə barədə razılaşmanın əldə olunmasına qədər Laçın rayonu istisna olmaqla, Dağlıq Qarabağ Muxtar Vilayətinin 1988-ci ilin hüdudları daxilinə çıxarılır.\nIII. Qoşunların bu cür çıxarılması nəticəsində boşalmış ərazilər əlavə 2-də təfsilatı ilə göstərilən bufer zonasını və ayırıcı zonanı təşkil edirlər:\nA. Qoşunlar çıxarıldıqdan sonra bufer zonası Dağlıq Qarabağ Muxtar Vilayətinin 1988-ci ilin hüdudları boyunca yerləşir. Əlavə razılaşma əldə edildikdə, bu zona həmçinin Laçın rayonunun hüdudları boyunca təyin edilə bilər. Bufer zonası məskunlaşmamış qalır və ATƏT-in sülhün qorunması üzrə əməliyyat bölmələrindən başqa bu zona tamamilə hərbsizləşdirilir\n(2) - Azərbaycanın sərhəd patrulu və mina təmizləyən bölmələri;\n(3) - sayı və silahı əlavə 2-də təyin olunmaqla Azərbaycanın mülki polisi;\nD. Maddə II-yə müvafiq olaraq, qoşunların çıxarılmasından sonra Dağlıq Qarabağ rəhbərliyinin nəzarət etdiyi bütün ərazilərin təhlükəsizliyi Dağlıq Qarabağın mövcud hərbi və təhlükəsizlik strukturları tərəfindən təmin edilir.\nƏlavə 2-də göstərildiyi kimi, SQƏ qoşunların və ağır silahların çıxarılmasına, hərbi uçuşların qarşısının alınmasına, hərbsizləşdirmə rejiminə əməl edilməsinə və Ermənistan-Azərbaycan sərhədində vəziyyətə nəzarət edir. Sülhün qorunması əməliyyatı BMT Təhlükəsizlik Şurasının müvafiq qətnaməsi ilə ilkin müddəti bir ildən artıq olmamaq şərti ilə təsis edilir və ATƏT-in fəaliyyətdə olan sədrinin tövsiyəsi ilə lazım gəldikdə müddəti uzadılır.\nTərəflər razılaşırlar ki, sülhün qorunması üzrə çoxmillətli əməliyyat regiondakı vəziyyətdən və münaqişənin hərtərəfli tənzimləmə sürətindən asılı olaraq, minimal müddətdə davam edəcək. Tərəflər bu Sazişin həyata keçirilməsini təmin etmək və sülhün qorunması üzrə əməliyyatın pozulmasının və dayandırılmasının qarısını almaq məqsədilə, bütünlüklə SQƏ ilə əməkdaşlıq edirlər.\nV. Əlavə 2-də göstərildiyi kimi, Tərəflər ayırıcı zonada məcburi köçkünlərin əvvəlki daimi yaşayış yerlərinə təhlükəsiz və könüllü qayıdışına yardım edirlər. Bu zonada demilitarizasiya rejiminə riayət olunmasında bütün Tərəfləri əmin etmək üçün SQƏ Daimi Müştərək Komissiya ilə əməkdaşlıq edərək qayıdan əhalinin təhlükəsizliyinə nəzarət edir.\nTərəflər 1987-ci ildən sonra Ermənistan və Azərbaycan arasındakı münaqişənin və gərginliyin nəticəsində bu Sazişlə və ya müfəssəl tənzimləmə ilə əhatə olunmayan digər köçkün düşmüş şəxslərin təcili, təhlükəsiz və könüllü qayıdışını təmin etmək barədə danışıqlar aparırlar.\nVI. Əlavə 3-də verilmiş qrafik və müəyyən olunmuş konkret müddəalara uyğun olaraq, Tərəflər qüvvələrin çıxarılması ilə eyni zamanda yolların, dəmir yolların, elektrik və kommunikasiya xətlərinin, ticarət və digər münasibətlərin bərpasını və ən qısa müddətdə bu məqsədlərə nail olmaq üçün bütün lazımi işləri nəzərdə tutan tədbirləri dərhal həyata keçirirlər.\nTərəflər hamının, o cümlədən etnik azlıqların bu kommunikasiya xətlərindən istifadə etməsinə zəmanət verirlər. Etnik azlıqlara həmçinin bölgənin digər yerlərində yaşayan öz etnik qrupları ilə əlaqə yaratmaq imkanına zəmanət verilir. Hər bir Tərəf bütün blokadaların götürülməsini və maneəsiz bütün digər tərəflərə yüklərin və sərnişinlərin daşınmasını təmin etməyi öhdəsinə götürür. Tərəflər öz aralarında sərbəst və təhlükəsiz dəmir yol əlaqəsinə zəmanət verirlər.\nVII. Münaqişə nəticəsində saxlanılmış bütün şəxslərin tez və təhlükəsiz qaytarılması, itkin düşmüş şəxslərin aqibətinin araşdırılması, bütün cəsədlərin repatriasiyası və münaqişədən zərər çəkmiş rayonların bərpası məqsədi ilə bu rayonlara Tərəflərin nəzarət etdikləri ərazilərdən humanitar və digər yardımın ayrıseçkilik olmadan çatdırılması üçün, Tərəflər Beynəlxalq Qırmızı Xaç Komitəsi, Qaçqınlar üzrə BMT Ali Komissarı və digər humanitar təşkilatlarla hərtərəfli əməkdaşlıq edirlər. Tərəflər etimadın artırılması tədbirlərinin həyata keçirilməsi sahəsində ATƏT-in SQƏ ilə Daimi Müştərək Komissiya vasitəsilə əməkdaşlıq edirlər.\nVIII. Tərəflər təxirsiz Azərbaycan və Dağlıq Qarabağa aid olan problemlərə dair bu Sazişin müddəalarının yerinə yetirilməsinə nəzarət etmək məqsədilə, Daimi Müştərək Komissiya (DMK) təsis edirlər. DMK-nın sədri ATƏT-in fəaliyyətdə olan sədrinin nümayəndəsidir, iki sədr müavinindən biri Azərbaycanı, digəri isə Dağlıq Qarabağı təmsil edir. DMK-nın əsas vəzifəsi Sazişin həyata keçirilməsinə nəzarətdən ibarətdir;\nATƏT-in fəaliyyətdə olan sədrinin nümayəndəsinin vəzifələri ixtilaf hallarında vasitəçilik etmək və təbii fəlakətlər kimi fövqəladə hallarda tədbirlərə sanksiya verməkdən ibarətdir. DMK-nın hərbi, iqtisadi, humanitar, mədəniyyət və rabitə sahələri üzrə yardımçı komissiyaları var. DMK-nin strukturu, vəzifələri və digər aidiyyəti olan məsələlər əlavə 4-də göstərilib.\nIX. Tərəflər Azərbaycan və Ermənistan arasında sərhədyanı insidentlərin təxirsiz qarşısının alınmasına yardım göstərən, hər iki ölkənin sərhəd qoşunları və digər müvafiq təhlükəsizlik qüvvələri arasında əlaqə yaradan və yolların, dəmir yollarının, rabitə xətlərinin, boru kəmərlərinin, ticarət və digər əlaqələrin açılmasına nəzarət və yardım edən Ermənistan-Azərbaycan Parlamentlərarası Komissiyası (EAPK) yaradırlar. EAPK-ya iki həmsədr rəhbərlik edir: biri - Ermənistandan, digəri - Azərbaycandan. ATƏT-in fəaliyyətdə olan sədri tərəfindən təyin olunmuş təmsilçi bu Komissiyaya daxildir. EAPK-nin strukturu, vəzifələri və digər təfərrüatları əlavə 5-də verilib.\nXI. Hər bir Tərəf digər Tərəflərin və onların əhalisinin təhlükəsizliyinə tam hörmət edir. Tərəflər ticarətə və normal münasibətlərə yardım göstərərək öz xalqları arasında mehriban qonşuluq əlaqələrinin inkişafını öhdələrinə götürürlər və bu Sazişi və ya mehriban münasibətləri poza bilən bəyanat və ya əməllərdən çəkinirlər.\nXII. Sülhün qorunması və qoşunların çıxarılmasına nəzarətə aid olan yuxarıda göstərilmiş konkret müddəalara əlavə olaraq, və 1992-ci il Helsinki sənədində və 1994-cü il Budapeşt sənədində öz əkslərini tapmış ATƏT-in müvafiq prinsip və öhdəçiliklərini xatırladaraq, ATƏT müvafiq mexanizmlər vasitəsilə bu Sazişin tam həyata keçirilməsinə nəzarət edir və bu prinsip və qərarlara əsasən bu Sazişin şərtlərinin pozulmasına qarşı müvafiq addımlar atır.\nXIII. Silahlı münaqişənin dayandırılması haqqında Saziş üç Tərəf arasında imzalanır və Minsk Konfransının təsdiqi və üç Tərəfin parlamentləri tərəfindən ratifikasiyasından sonra qüvvəyə minir.\nXIV. Sazişlər imzalandıqdan və Minsk Konfransında təsdiq olunduqdan sonra Azərbaycan Respublikası və Ermənistan Respublikası öz aralarında tam diplomatik münasibətlər yaradıb, səfir səviyyəsində daimi diplomatik missiyaları təyin edirlər.\nV. Zəmanətlər haqqında\n1. Tərəflər bu Sazişin müddəalarına, o cümlədən Dağlıq Qarabağ, onun əhalisi və qayıdan məcburi köçkünlərin təhlükəsizlik zəmanətlərinə əməl olunmasını təmin etmək və bu Sazişdən irəli gələn bütün öhdəliklərin yerinə yetirilməsi üçün lazımi tədbirlər görmək üçün öz üzərilərinə qarşılıqlı öhdəliklər götürürlər.\n2. BMT Təhlükəsizlik Şurası hərtərəfli sazişin həyata keçirilməsinə nəzarət edəcək.\n3. Dağlıq Qarabağın statusu haqqında Saziş və Silahlı münaqişənin dayandırılması haqqında Saziş Minsk Konfransının Həmsədrləri tərəfindən şahid qismində imzalana bilər. Rusiya, ABŞ və Fransa prezidentləri üç ölkənin birgə işləyərək sazişin həyata keçirilməsinə diqqətlə nəzarət etmək məqsədlərini və bu Sazişin yerinə yetirilməsi üçün müvafiq tədbirlər görmək niyyətlərini təsdiq edirlər. ATƏT və ya BMT Təhlükəsizlik Şurası diplomatik, iqtisadi və fövqəladə halda BMT Nizamnaməsinə əsasən hərbi tədbirlər görə bilərlər.\n5657 dəfə oxunub.\nİlham Əliyev: Azərbaycan əraziləri işğaldan azad olunacaq\nAzərbaycan vətəndaşı Təbrizdə intihar edib\n58 yaşlı aktrisa soyunub, rəqs etdi - Oğluna görə - FOTO\nRusiya baş naziri Obamanı zəif lider adlandırdı


Vətəndaşlığı ən ucuz və ən baha satılan ölkələr – SİYAHI – Yenicag.Az\nAna Səhifə İqtisadiyyat Vətəndaşlığı ən ucuz və ən baha satılan ölkələr – SİYAHI\nVətəndaşlığı ən ucuz və ən baha satılan ölkələr – SİYAHI\nYeni Çağ Media Qrupu – Yanvar 16, 2017 - 12:05\nElə ölkələr var ki, onların qanunvericiliyi ikili , hətta daha çox vətəndaşlığa icazə verir.\nBəzi ölkələr isə vətəndaşlıqı satmaqla xeyli miqdarda gəlir də əldə edə bilir. Həmin ölkələrin hüquqi və fiziki vətəndaşı olan əcnəbilər birdəfəlik ödənişlər bərabər, bir neçə pullu rüsumları da göz önünə almalıdırlar.\nYenicag.Az xəbər verir ki, vətəndaşlığı ən baha qiymətə satan ölkə Avstraliyadır. Yaşıl qitənin hüquqi və fiziki sakini olmaq istəyənlər 6 milyon dollarından keçməlidirlər. Bu qanun daha çox Avstraliyada güclü bizneslə məşğul olan şəxslər üçün nəzərdə tutulub.\nVətəndaşlığını ən ucuz qiymətə satan ölkə isə Qvatameladır. Cəmi 50 min dollar ödəməklə buranın ömürlük hüquqi sakininə çevrilmək olar.


Vəzirov ilk təhsilini dini məktəbdə almışdı. O, burada bir il oxuduqdan sonra Şuşa şəhərindəki mülkiyyə məktəbinə gedir. Lakin yeniyetmə gənc həmin məktəbdə oxuya bilmir. Burada müəllimin amansız rəftarı, uşaqları yerli–yersiz döyüb işgəncə verməsi Nəcəfi məktəbdən uzaqlaşmağa məcbur edir. Yeniyetmə oğlanın məktəbdən qaçmasına bəzi qohumları başqa məna verirlər. Guya o tənbəl və bacarıqsızdır, öyrənə bilmir, çətinlikdən qorxur və s. Hətta qohumlarından biri istəyir ki, Nəcəfə rusca səthi sürətdə yazıb oxumağı öyrətsin ki, heç olmasa o, kənddə mirzəlik edib ata–anasını dolandırsın. Lakin Nəcəf heç kəsin qayğısını qəbul etmir. O,1868-ci ildə Şuşadan ayrılıb Bakıya gəlir. Burada imtahan verib real gimnaziyanın ikinci sinifinə daxil olur. Öz bacarığı və biliyi ilə tezliklə müəllimlərin rəğbətini qazanır. Gimnaziyanın sonuncu sinifində oxuyarkən artıq əlaçı şagird kimi tanınır, hətta dövlətli uşaqlarına dərs deməklə məşğul olurdu.\n1905–ci il inqilabı N.Vəzirovun ədəbi–ictimai fəaliyyətinin genişlənməsi üçün münbit zəmin yaradır. Maarifpərvər ədib bir tərəfdən Bakıda çıxan "Həyat", "İrşad", "Təzə həyat", "Açıq söz" və s. qəzetlərində "Dərviş" imzası ilə "Balaca mütəfərrəqələr" başlığı altında burjua–mülkədar cəmiyyətinin içtimai eyiblərini açan felyetonlar yazır, digər tərəfdən dram dərnəklərinə rəhbərlik edir, Azərbaycanda teatr sənətinin inkişafı, aktyor nəslinin yetişməsi üçün yorulmadan fəaliyyət göstərir. 1913–cü il noyabr ayının 15–də "Şəfa" maarif cəmiyyəti Nəcəf bəy Vəzirovun ədəbi fəaliyyətinin 40 illiyi münasibətilə Bakıda təntənəli yubiley gecəsi keçirir. Bu gecə böyük bir mədəni bayrama çevrilir. Qəzetlər yazıçının həyat və fəaliyyətindən bəhs edən məqalə-oçerk, məlumat dərc edirlər.


Sərnişinlərin nəzərinə: Bəzi avtobusların hərəkət istiqaməti dəyişdirildi » Gundelik-Baku.Com\nSabahdan Xudu Məmmədov küçəsinin Məhəmməd Hadi küçəsi ilə kəsişməsindən Qədir Məmmədov küçəsinə qədər olan hissəsində aparılan təmir-tikinti işləri çərçivəsində (yolda asfalt-beton örtüyünün yenilənməsi) avtomobillərin hərəkəti hissə-hissə məhdudlaşdırılacaq.\nBildirilib ki, bu səbəbdən M1, M2, M6, 11, 43, 51, 57 və 104 nömrəli müntəzəm marşrutların hərəkət sxemləri aşağıda göstərilən qaydada müvəqqəti dəyişdirilib.\nDəyişikliyə əsasən, 51 və 57 nömrəli marşrutlar, X.Məmmədov küçəsi - Rahib Məmmədov küçəsi - Aşıq Ələsgər küçəsi - Ukrayna dairəsi ilə hərəkət edəcək.\nM1,M2,M6,43 nömrəli marşrutlar isə “Həzi Aslanov” metro stansiyası istiqamətində Ukrayna dairəsi - Məhəmməd Hadi küçəsindən geriyə dönmə manevri etməklə, daha sonra öz hərəkət sxemi üzrə hərəkət edəcək.\n104 nömrəli müntəzəm marşrut “Həzi Aslanov” metro stansiyası istiqamətində Gəncə prospekti - Vunqtau küçəsi - Ukrayna dairəsi - Məhəmməd Hadi küçəsi ilə geriyə dönmə manevri etməklə daha sonra öz sxemi üzrə hərəkət edəcək.\n11 nömrəli müntəzəm marşrut Ukrayna dairəsi - Vunqtau küçəsi - Gəncə prospekti - Xudu Məmmədov küçəsi - İlqar Zülfüqarov küçəsi ilə hərəkəti müəyyən edilib.\nBakıda iki marşrutun hərəkət sxemi dəyişdirildi - FOTO\nSürücülərin DİQQƏTİNƏ: Bu küçə və prospektlərdə hərəkət çətinləşib - FOTO\nDİQQƏT! - Bu yolda hərəkət məhdudlaşdırılır\nBu marşrutun hərəkət sxemi müvəqqəti dəyişdirildi\nQələbə paradında bu hərbi texnikalar nümayiş olunacaq\nBakı-Qazax yolunda hərəkət məhdudlaşdırılır\nBakıdakı bu prospektlərdə hərəkət məhdudlaşdırılır\nBu küçə və prospektlərdə sıxlıq var - FOTO\nBakının mərkəzi küçəsində qəza, hərəkət tam dayandı - FOTOLAR\nGündəlik Bakı qəzeti redaksiyası və Habil Vəlyev daha bir məsələnin həllinə nail oldu.\n“Range Rover”i Elşad Kərbalayevin sürdüyü təsdiqləndi - Həbs edildi (Yenilənib)


“İkinci yarının başlaması münasibətilə hər birinizi təbrik edirəm. Hamımız darıxmışdıq. Pandemiyaya görə narahatlıq var idi. Amma hər şey qaydasındadır. Yeganə çatışmazlıq azarkeşlər idi”.\nApasport.az saytının məlumatına görə, bunu “Qarabağ”ın baş məşqçisi Qurban Qurbanov Azərbaycan Premyer Liqasının XIV turunda “Sabah”la keçirilən oyun barədə danışarkən deyib.\n“Bank Respublika Arena”da baş tutan qarşılaşmada Ağdam təmsilçisi 2:1 hesablı qələbə qazanıb.\nMatçdan sonra təşkil edilən mətbuat konfransında Qurbanov fikrini bu sözlərlə davam etdirib: “İlk oyunlar həmişə çətin olur. İstədiyin oyunu göstərə bilmirsən. Amma nəticə önəmli olur. Bu gün 3 xal bizim oldu. Baxmayaraq ki, rəqib oyuna ciddi hazırlaşmışdı. Fərqli oyun üslubu ilə çıxış etdilər, fərqli pressinq etdilər. Amma komandamın da çıxışından razı qaldım. Yavaş-yavaş formaya düşəcəklər".\n- Növbəti mövsümdən avrokubok mövsümü fərqli olacaq. Sizə elə gəlmir ki, bu mövsüm çempionluğun dəyəri daha yüksəkdir?\n- Bəli, dəyişiklik var. Avropa Liqası ilə Konfrans Liqasında fərq var. Neçə ildir Avropa Liqasının qrupunda çıxış edirdik. Amma Konfrans Liqasını da gözləmək lazımdır. Bəlkə bunun da üstünlükləri olacaq. Əlbəttə, hər bir komanda gözləmədiyi halda yerini əldən verə bilər. Bəzi komandaların büdcələri zəif olduğundan, ona təsir edə bilər. Amma yeni mövsümdə avrokuboklarda məbləğin necə olacağı bəlli deyil. Yenə sona qədər mübarizə aparıb, çempion olmağa çalışacağıq.\n- Transfer məsələsində işlər necə gedir?\n- İnanın ki, çox çətindir. Ötən mövsümdən bəri transferlərdə passiv görünə bilərik. Amma oyunçuları razı salmaq asan deyil. Bu gün Kevin Medina, Elvin Cəfərquliyev, Filip Ozobiç oynamırdı. Daxili çempionatda oyunçu tapmaq çətindir. Ola bilər danışıqlar getsin və ya kimləsə mövsümün sonu üçün razılıq əldə olunsun. Hər bir futbolçu çempionata, hansı ölkədə özünü inkişaf etdirə biləcəyinə baxır.\n- Toplanışdan istədiyinizi əldə edə bildiniz?\n- Deməzdim ki, planlarımıza çox təsir elədi. Çünki vaxtımız həddən artıq az idi. Ölkə xaricində olsaydıq belə, maksimum iki oyun keçirə biləcəkdik. "Zirə" ilə yoxlama görüşü də üç hissədən ibarət oldu. İlboyu komanda daha çox yüklənmişdi. İstirahətə də ehtiyac var idi. Səfərə getsəydik, iki günü itirəcəkdik. Ümumilikdə hazırlıqdan razı qaldım.\n- Oğlunuz Musa Qurbanlı "Zirə"də bu gün qol hesabını açdı. Bunu eşidəndən sonra onu buraxdığınız üçün təəssüf hissi keçirmədiniz?\n- Əgər bir addım atdımsa, heç vaxt peşman olmuram. Çünki bu, futbolçunun xeyrinə olur. Bəzi legionerlər burada öz oyununu tutmasa da, getdikdən sonra başqa liqalarda 15-20 qol vurublar. Hətta həmin vaxt da peşman olmamışam. Rəşad Sadıqov Musanı çox istədi. Bizim Musanı harada təcrübə toplamağa göndərmək fikrimiz yox idi. Amma son anda təklif gəldi, razılaşdıq. Haşiyədən kənar bir hadisəni danışım. Dünən bir polis əməkdaşı məni saxlayıb, sənədləri tələb elədi. Sənədləri verdikdən sonra adımı gördü, dedi ki, Qurban müəllim, sizi tanımadım. Maskalara görə tanımaq olmur.\nQurban Qurbanov Qarabağ Sabah